title: वैकल्पिक चिकित्सा

text: यूके (UK) में पूरक चिकित्सा पद्धतियों को परिभाषित करने के क्रम में हाउस ऑफ लॉर्ड्स द्वारा चयनित समिति ने यह निर्धारित किया कि निम्नलिखित उपचार पद्धतियों का पारंपरिक चिकित्सा के पूरक के रूप में सबसे अधिक प्रयोग हुआ: अलेक्जेडर तकनीकी, गंध चिकित्सा, बाक (Bach) तथा अन्य पुष्प चिकित्साएं, शरीर क्रिया उपचार, जिनमें मसाज शामिल हैं, परामर्श आधारित तनाव उपचार पद्धतियां (Counselling stress therapies), सम्मोहन उपचार, ध्यान, रिफ्लेक्सोलॉजी, शियात्सु, महर्षि आयुर्वेदिक चिकित्सा, पोषण चिकित्सा तथा योग.


title: वैकल्पिक चिकित्सा

text: वर्ष 2002 में अमेरिका में नैशनल सेंटर फॉर हेल्थ स्टेटिस्टिक्स (ational Center for Health Statistics) (सीडीसी) (CDC) तथा नैशनल सेंटर फॉर कॉम्लिमेंटरी एंड ऑल्टरनेटिव मेडिसिन (National Center for Complementary and Alternative Medicine) द्वारा 18 वर्ष की उम्र वाले वयस्कों पर किए एक सर्वे में मिली जानकारी इस प्रकार हैं:


title: वैकल्पिक चिकित्सा

text: वर्ष 2004 में लगभग 1,400 अमेरिकी अस्पतालों में किए एक सर्वेक्षण में यह पाया गया कि प्रत्येक चार अस्पतालों में से एक अधिक अस्पताल पूरक चिकित्साओं, जैसे ऐक्युपंचर, होम्योपैथी तथा मसाज उपचार की सेवा प्रस्तावित करते थे।


title: वैकल्पिक चिकित्सा

text: अमेरिकी हॉस्पिटल एसोसिएशन (American Hospital Association) के एक उप-भाग हेल्थ फोरम (Health Forum) द्वारा वर्ष 2008 में किए एक सर्वेक्षण में यह पाया गया कि 37% से अधिक प्रतिवादी अस्पतालों ने संकेत किया कि वे एक या अधिक वैकल्पिक चिकित्सा पद्धतियों की सेवा देते हैं, जो वर्ष 2005 के 26.5% से अधिक था। इसके अतिरिक्त दक्षिणी अटलांटिक राज्यों के अस्पतालों में कैम (CAM) के शामिल किए जाने की संभावना थी, इसके बाद उत्तर मध्य राज्यों तथा मध्य अटलांटिक के अस्पतालों में शामिल किए जाने की संभावना थी। कैम (CAM) उपलब्ध करने वाले अस्पतालों में 70% शहरी क्षेत्रों में थे।


title: वैकल्पिक चिकित्सा

text: ‘नैशनल साइंस फाउंडेशन’ ने भी वैकल्पिक चिकित्सा पद्धतियों की लोकप्रियता को लेकर एक सर्वेक्षण पूरा किया। मीडिया के विज्ञान गल्प में सार्वजनिक रुझान और छ्द्मविज्ञान की समझ के बारे में तथा वैकल्पिक चिकित्सा की परिभाषा कि ऐसे सभी उपचार जो वैज्ञानिक विधियों के प्रयोग पर प्रभावी साबित न हुए हों, जैसी धारणा के नकारात्मक प्रभाव के वर्णन के साथ ही व्यक्तिगत वैज्ञानिकों, संगठनों तथा विज्ञान की नीतिनिर्माता समुदाय की चिंताओं का उल्लेख करने के बाद, इसने टिप्पणी की कि, “तथापि, वैकल्पिक चिकित्सा की लोकप्रियता बढ़ती प्रतीत हो रही है”.


title: वैकल्पिक चिकित्सा

text: टेक्सास राज्य में फिजिशियन को अव्यावसायिक व्यवहारों या एक स्वीकार्य तरीके के अंतर्गत चिकित्सा कार्य करने में असफल रहने के आरोपों से आंशिक रूप से बचाया जा सकता है और इस प्रकार उन पर होने वाली अनुशासनात्मक कार्रवाई से उन्हें भी सुरक्षा प्रदान की जा सकती है, यदि वे वैकल्पिक चिकित्सा को पूरक रूप में प्रयोग करते हैं, यदि बोर्ड की विशेष कार्य-व्यवहार आवश्यकताओं को संतुष्ट किया जाता है तथा प्रयुक्त होने वाली उपचार पद्धतियों में “रोगी के लिए सुरक्षा का खतरा उसके रोगोपचार के लिए पारंपरिक चिकित्सा से काफी अधिक न हो”.


title: वैकल्पिक चिकित्सा

text: संयुक्त राज्य अमेरिका में वैकल्पिक चिकित्सा के पाठ्यक्रम उपलब्ध करवाने वाले मेडिकल कॉलेजों की संख्या बढ़ रही है। उदाहरण के लिए 729 स्कूलों (एमडी (MD) की डिग्री प्रदान करने वाले 125 चिकित्सा स्कूल, डॉक्टर ऑफ ऑस्टियोपैथिक मेडिसिन (Doctor of Osteopathic medicine) डिग्री प्रदान करने वाले 25 तथा 585 नर्सिंग डिग्री प्रदान करने वाले स्कूलों) पर किए तीन अलग-अलग सर्वेक्षणों में यह पाया गया कि मानक चिकित्सा स्कूलों के 60%, ऑस्टियोपैथी चिकित्सा स्कूलों के 95% तथा नर्सिंग स्कूलों के 84.8% में कैम (CAM) के किसी न किसी रूप की शिक्षा दी जा रही है। यूनिवर्सिटी ऑफ ऐरिज़ोना कॉलेज ऑफ मेडिसिन ऐंड्र्यू वील (Andrew Weil) के नेतृत्व में समाकलनात्मक चिकित्सा (Integrative Medicine) पर एक कार्यक्रम उपलब्ध करता है, जिसमें चिकित्सकों को वैकल्पिक चिकित्सा की विभिन्न शाखाओं के बारे में सिखाया जाता है, जो "... न तो पारंपरिक चिकित्सा को खारिज करता है और न ही वैकल्पिक चिकित्सा कार्यों को गैर-आलोचनात्मक रूप से ग्रहण करता है।" कनाडा तथा अमेरिका में मान्यताप्राप्त नैचुरोपैथिक कॉलेजों की संख्या बढ़ती जा रही है। (उत्तरी अमेरिका में नैचुरोपैथिक मेडिकल स्कूल देखें). कनेक्टिकट में, यूनिवर्सिटी ऑफ कनेक्टिकट मेडिकल (University of Connecticut Medical School) स्कूल समय-समय पर होने वाले सम्मेलनों तथा पाठ्यक्रमों में "आयुर्वेद" के प्रसार को प्रायोजित करता है, उदाहरण के लिए मानसिक स्वास्थ्य पर येल के एक मान्यताप्राप्त मेडिकल डॉक्टर तथा मनोचिकित्सक, निनिवागी, फ्रैंक जॉन- 2008 (Ninivaggi, Frank John (2008) द्वारा लिखित पुस्तक आयुर्वेद: ए कम्प्रिहेंसिव गाइड टू ट्रेडिशनल इंडियन मेडिसिन फॉर द वेस्ट. प्रेगर प्रेस: ISBN 0-313-34837-5. (Aurveda: A Comprehensive Guide to Traditional Indian Medicine for the West. Praeger Press: ISBN 0-313-34837-5) भारत में परम्परागत चििकित्सा एक्युप्रेशर का प्रचार प्रसार एवं प्रशिक्षण कार्य एक्युप्रेशर काउंसिल नेेेचुआजलालपुर गोपालगंज बिहार द्वारा किया गया है जिसका 25राष्ट्रीय एक्युपेशर सम्मलेन का आयोजन किया हैै तथा एकयुप्रेशर काउंसिल संस्थापक डा0 श्री प्रकाश बरनवाल के संयोजन में एक्युप्रेशर


title: वैकल्पिक चिकित्सा

text: पाठ्यक्रमों का व्यापक प्रयोग हो रहा है। उनमें उपचार पद्धतियों के एक व्यापक क्षेत्र को शामिल किया गया है। उनमें से कई चिकित्सीय रूप में प्रयोग किए जा रहे हैं। कई निकायों पर अनुसंधान कार्य जारी हैं”, पर "केवल 40% प्रदिवादी कैम (CAM) के किसी न किसी रूपों का प्रशिक्षण प्रदान कर रहे थे।"


title: वैकल्पिक चिकित्सा

text: ब्रिटेन में गैर-पारंपरिक स्कूलों के विपरीत, कोई भी पारंपरिक मेडिकल स्कूल ऐसे पाठ्यक्रम प्रदान नहीं करते, जो वैकल्पिक चिकित्सा के चिकित्सीय कार्यों की शिक्षा देते हों. ब्रिटिश मेडिकल ऐक्युपंचर सोसाइटी (British Medical Acupuncture Society) डॉक्टरों को मेडिकल ऐक्युपंचर प्रमाणपत्र प्रदान करती है, जैसा कि कॉलेज ऑफ नैचुरोपैथिक मेडिसिन यूके एंड आयरलैंड (College of Naturopathic Medicine UK and Ireland) भी करता है।


title: वैकल्पिक चिकित्सा

text: विभिन्न वैकल्पिक उपचार पद्धतियों की अनिश्चित प्रकृति और अलग-अलग चिकित्सकों द्वारा किए जाने वाले दावों के कारण वैकल्पिक चिकित्सा एक गंभीर बहस को जन्म देती रही है, यहां तक कि वैकल्पिक चिकित्सा की परिभाषा को लेकर भी अनिश्चितता बनी हुई है। आहार पूरक, उनके घटक, सुरक्षा तथा दावे निरंतर रूप से विवादों के घेरे में रहे हैं। कुछ मामलों में राजनितिक मुद्दे, मुख्य धारा की चिकित्सा तथा वैकल्पिक चिकित्सा का आपस में टकराव हो जाता है, जैसे कि कुछ ऐसे मामले जहां कृत्रिम औषधियां तो वैध हैं पर उन्हीं सक्रिय रसायन के जड़ी-बूटी वाले स्रोतों पर रोक लगा दी गई है। अन्य मामलों में मुख्य धारा पर बने विवाद ने उपचार की प्रकृति पर ही सवाल खड़ा कर दिया है, जैसे कि जल फ्लोरीडेशन. वैकल्पिक चिकित्सा तथा मुख्य धारा की चिकित्सा की बहस धार्मिक चर्चा की स्वतंत्रता पर भी अवरोध उत्पन्न कर सकती है, जैसे कि धार्मिक विश्वासों के कारण किसी के बच्चे की जान बचाने वाली चिकित्सा के लिए इन्कार कर देने का अधिकार. सरकारी विनियमक एक संतुलित विनियमन का निरंतर प्रयास कर रहा है।


title: वैकल्पिक चिकित्सा

text: वैकल्पिक चिकित्सा की कौन सी-शाखा वैध है, कौन-सी विनियमित और किसे सरकार-नियंत्रित स्वास्थ्य सेवा द्वारा निजी स्वास्थ्य चिकित्सा बीमा कंपनी द्वारा प्रदान की जा रही है, इनसे जुड़े अधिकार क्षेत्र अलग-अलग हैं। संयुक्त राष्ट्र संघ की आर्थिक, सामाजिक तथा सांस्कृतिक अधिकारों की समिति (संयुक्त राष्ट्र Committee on Economic, Social and Cultural Rights)- "स्वास्थ्य की उच्चतम प्राप्तियोग्य मानक के अधिकार (The right to the highest attainable standard of health)" पर सामान्य टिप्पणी संख्या-14 (2000) का अनुच्छेद 34 ("विशिष्ट वैधानिक उत्तरदायित्व (Specific legal obligations)") कहता है कि


title: वैकल्पिक चिकित्सा

text: कई वैकल्पिक चिकित्सा पद्धतियां मेडिकल चिकित्साओं को मान्यता देने वाली सरकारी एजेंसियों की पाबंदी से असहमत हैं। उदाहरण के लिए अमेरिका में आलोचकों का कहना है कि प्रायोगिक मूल्यांकन विधियों के लिए फूड एंड ड्रग ऐड्मिनिस्ट्रेशन (Food and Drug Administration) का मानदंड, उपयोगी तथा प्रभावी उपचार तथा उनकी विधियों को सार्वजनिक करने से रोकता है तथा उनके योगदान और खोजों को गलत तरीके से खारिज किया जाता है, उनकी अनदेखी की जाती है अथवा उन्हें दबाया जाता है। वैकल्पिक चिकित्सा प्रदाता मानते हैं कि स्वास्थ्य के साथ धोखाधड़ी होती है और वे तर्क देते हैं कि इससे सही तरीके से निपटा जाना चाहिए, पर इन पाबंदियों को उनपर नहीं लगाया जाना चाहिए जिसे वे वैध स्वास्थ्य उपचार उत्पाद मानते हैं।


title: वैकल्पिक चिकित्सा

text: न्यूजीलैंड में वैकल्पिक चिकित्सा उत्पादों को खाद्य उत्पादों के वर्ग में शामिल किया जाता है, इसलिए वहां किसी प्रकार का विनियमन या सुरक्षा मानक नहीं हैं।


title: वैकल्पिक चिकित्सा

text: ऑस्ट्रेलिया में इस विषय को "पूरक चिकित्सा (complementary medicine)" के नाम से जाना जाता है तथा थेराप्युटिक गुड्स ऐड्मिनिस्ट्रेश (Therapeutic Goods Administration) ने कई दिशा-निर्देश तथा मानक जारी किए हैं। पूरक चिकित्सा के ऑस्ट्रेलियाई नियामक दिशा-निर्देश (एआरगीसीएम)(ARGCM) यह मांग करते हैं कि "जड़ी-बूटी वाली चीजों" में मौजूद कीटनाशी, धूम्रकारक, विषैली धातुएं, सूक्ष्मजीवी विष, रेडियोन्युक्लिड (radionuclides), सूक्ष्मजीवी संदूषण इत्यादि की निगरानी की जानी चाहिए, यद्यपि ये दिशा-निर्देश इन लक्षणों के साक्ष्य की मांग नहीं करते. हालांकि फार्माकोपोइयल मोनोग्राफ (pharmacopoeial monographes) में जड़ी-बूटी वाले पदार्थों के लिए विस्तृत जानकारी संबद्ध प्राधिकरण को प्रदान करना चाहिए.


title: वैकल्पिक चिकित्सा

text: आधुनिक औषधि-निर्माण विज्ञान (pharmaceuticals) को कड़ाई से विनियमित किया गया है, ताकि दवाई में एक मानक मात्रा में सक्रिय घटक तत्त्व हों तथा वे संदूषण से मुक्त हों. वैकल्पिक चिकित्सा उत्पाद पर समान सरकारी गुणवत्ता नियंत्रण के मानक नहीं होते और उनके बीच सामांजस्य नहीं हो सकता. इससे किसी विशेष ख़ुराक के लिए रासायनिक सामग्री तथा जैविक सक्रियता में अनिश्चिता होती है। निरीक्षण की इस कमी का यह अर्थ है कि वैकल्पिक उत्पाद में मिलावट तथा संदूषण की संभावना बनी रहती है। यह समस्या अंतर्राष्ट्रीय वाणिज्य द्वारा और भी बढ़ जाती है, क्योंकि विभिन्न देशों का विनियमन अलग-अलग प्रकार और दायरे का होता है। इससे उपभोक्ताओं के लिए दिए उत्पाद के खतरे तथा उसकी गुणवत्ता का आकलन करना मुश्किल हो जाता है।


title: वैकल्पिक चिकित्सा

text: कई वैकल्पिक उपचार पद्धतियों का परीक्षण किया गया है, जिनमें नतीजे अलग-अलग मिले हैं। वर्ष 2003 में सीडीसी (CDC) द्वारा प्रदत्त फंड वाली परियोजना में 208 शर्त-उपचार युग्मों को शामिल किया गया, जिनमें 58% की कम से कम एक यादृच्छिक नियंत्रित परीक्षण (आरसीटी) (RCT) द्वारा अध्ययन किया गया था तथा 23% को मेटा-विश्लेषण द्वारा मूल्यांकित किया गया। यूएस (US) इंस्टिट्यूट ऑफ मेडिसिन (Institute of Medicine) पैनल की वर्ष 2005 की एक पुस्तक के अनुसार कैम (CAM) पर केंद्रित आरसीटी (RCTs) की संख्या उल्लेखनीय रूप से बढ़ी. इस पुस्तक में विकर्स-1998 (Vickers-1998) का जिक्र है, जिन्होंने पाया कि कैम (CAM)-संबंधित कई आरसीटी (RCTs) कोक्रैन (Cochrane) रजिस्टर में हैं, पर इन परीक्षणों के 19% मेडिसिन (MEDLINE) में नहीं थे तथा 84% पारंपरिक मेडिकल जर्नलों में थे।


title: वैकल्पिक चिकित्सा

text: वर्ष 2005 तक कोक्रैन लाइब्रेरी में 145 CAM-संबंधित योजनाबद्ध कोक्रैन समीक्षाएं तथा 340 गैर-कोक्रैन (non-Cochrane) सुव्यवस्थित समीक्षाएं थी। जहां पाठकों द्वारा केवल 145 कैम (CAM)-संबंधित सुव्यवस्थित कोक्रैन समीक्षाओं के निष्कर्षों का एक विश्लेषण किया गया। 83% मामलों में पाठक सहमत थे। 17% मामले जिनमें वे असहमत थे, रेटिंग तय करने के लिए एक तीसरा पाठक आरंभिक पाठकों में से एक के साथ सहमत था। इन अध्ययनों में पाया गया कि कैम (CAM) के लिए 38.4% ने सकारात्मक प्रभाव बताया या 12.4% ने संभावित सकारात्मक प्रभाव, 4.8% ने कोई प्रभाव नहीं, 0.69% ने हानिकारक प्रभाव तथा 56.6% ने अपर्याप्त साक्ष्य बताया. पारंपरिक उपचारों के मूल्यांकन में पाया गया कि 41.3% ने सकारात्मक या संभावित सकारात्मक प्रभाव बताया, 20% ने कोई प्रभाव नहीं बताया, 8.1% ने कुल हानिकारक प्रभाव बताया, तथा 21.3% ने अपर्याप्त साक्ष्य बताया. हालांकि कैम (CAM) समीक्षा ने 2004 कोक्रैन डेटाबेस का प्रयोग किया, जबकि पारंपरिक समीक्षा ने 1998 कोक्रैन डेटाबेस का प्रयोग किया।


title: वैकल्पिक चिकित्सा

text: अधिकतर वैकल्पिक चिकित्सा उपचार पेटेंट करने लायक नहीं हैं, जिसके कारण निजी क्षेत्रों द्वारा शोधकार्य हेतु कम फंड मिलता है। इसके अतिरिक्त अधिकतर देशों में वैकल्पिक उपचारों (फार्मास्युटिकल के विपरीत) का प्रभावोत्पादकता के साक्ष्यों के बगैर विपणन किया जा सकता है- जो खुद निर्माताओं द्वारा वैज्ञानिक अनुसंधानों हेतु फंड प्रदान करने में एक अवरोध है। कुछ लोगों ने चिकित्सीय अनुसंधान के लिए पुरस्कार प्रणाली को अपनाने का प्रस्ताव दिया है। हालांकि अनुसंधान के लिए सार्वजनिक फंडिंग मौजूद है। वैकल्पिक चिकित्सा तकनीकों के लिए फंडिंग को बढ़ाना यूएस नैशनल सेंटर फॉर कॉम्प्लीमेंटरी एंड ऑल्टरनेटिव मेडिसिन (US National Center for Complementary and Alternative Medicine) का एक लक्ष्य था। एनसीसीएएम (NCCAM) तथा इसके पूर्ववर्ती, ऑफिस ऑफ ऑल्टरनेटिव मेडिसिन (Office of Alternative Medicine) ने वर्ष 1992 से 1 बिलियन डॉलर से अधिक की राशि खर्च की है।


title: वैकल्पिक चिकित्सा

text: वैकल्पिक चिकित्सा पद्धति पर संदेह जाहिर करने वाले कुछ लोग कहते हैं कि कोई व्यक्ति छद्म-औषधि के प्रभाव वाले किसी अप्रभावी उपचार पद्धति के कारण लक्षनात्मक सुधार प्रदर्शित कर सकता है, जो रोग से प्राकृतिक रूप से स्वस्थ्य होने के कारण या किसी रोग की चक्रीय प्रकृति के कारण (पश्चगमन भ्रामकता/ regression fallacy) अथवा इस संभावना के कारण भी हो सकता है कि उस व्यक्ति को वास्तविक रोग कभी हुआ ही न हो.


title: वैकल्पिक चिकित्सा

text: उसी प्रकार पारंपरिक उपचार पद्धतियों, औषधियों तथा हस्तक्षेपों के मामलों में भी चिकित्सीय परीक्षणों में वैकल्पिक चिकित्सा पद्धतियों की प्रभावोत्पादकता की जांच करना कठिन होता है। ऐसे उदाहरणों में जहां किसी रोग का एक स्थापित, प्रभावी उपचार पहले से मौजूद है, हेल्सिंकी घोषणा (Helsinki Declaration) कहता है कि ऐसे उपचार को रोकना अधिकतर परिस्थियों में नैतिक है। किसी वैकल्पिक तकनीक के परीक्षण किए जाने के अतिरिक्त मानक चिकित्सा के प्रयोग से गलत साबित करने वाला नतीजा या कठिन व्याख्या वाला परिणाम निकलता है।


title: वैकल्पिक चिकित्सा

text: वर्ष 2009 में आलोचकों की शिकायतों का नैशनल सेंटर फॉर कॉम्प्लीमेंटरी एंड ऑल्टरनेटिव मेडिसिन (National Center for Complementary and Alternative Medicine)(पूर्व में ओएएम (OAM)) द्वारा 10 वर्षों में किए बड़े अध्ययनों के जोरदार विज्ञापन वाले नकारात्मक नतीजों द्वारा समर्थन किया गया:


title: वैकल्पिक चिकित्सा

text: वैकल्पिक चिकित्सा के वे रूप जो जैविक रूप से सक्रिय हैं, पारंपरिक चिकित्सा के साथ प्रयोग किए जाने पर खतरनाक साबित हो सकते हैं। ऐसे उदाहरणों में शामिल हैं- प्रतिरक्षी-संवर्धन उपचार पद्धति (immuno-augmentation therapy), शार्क उपास्थि, जैवानुनाद उपचार पद्धति (bioresonance therapy), ऑक्सीजन तथा ओज़ोन उपचार पद्धति, इंसुलिन पोटेंशियल थेरेपी (insulin potentiation therapy). कुछ जड़ी-बूटी उपचार केमोथेरेपी दवाओं, विकिरण उपचार पद्धति के साथ खतरनाक अंतःक्रिया कर सकती है या अन्य समस्याओं के साथ ही सर्जरी के दौरान निश्चेतक का कार्य कर सकती हैं। ऐडीलैड विश्वविद्यालय (Adelaide University), ऑस्ट्रेलिया के सहायक प्रोफेसर ऐलेस्टेयर मैकलेनन (Alastair MacLennan) द्वारा ऐसे खतरों का एक उपाख्यानात्मक उदाहरण प्रस्तुत किया गया, जो एक ऐसे रोगी के बारे में था, जो ऑपरेटिंग टेबल पर रक्तस्राव के कारण मरणासन्न स्थिति में जा पहुंचा और जिसके बारे में इस तथ्य को नजरअंदाज किया गया था कि वह ऑपरेशन से पूर्व “अपनी ताकत बढ़ाने वाले” “प्राकृतिक” पेय का सेवन कर रही थी, जिसमें रक्तथक्कीकरण निरोधी एक शक्तिशाली पेय शामिल भी था, जिसने उसे मृत्यु के करीब पहुंचा दिया.


title: वैकल्पिक चिकित्सा

text: पारंपरिक उपचारों के अवांछित दुष्प्रभावों के लिए परीक्षण किए जाते हैं, जबकि वैकल्पिक चिकित्सा के लिए सामान्यतः किसी प्रकार का परीक्षण नहीं किया जाता. कोई भी चिकित्सा- चाहे वह पारंपरिक या वैकल्पिक हो, रोगियों पर उनके जैविक या मनोवज्ञानिक प्रभाव पड़ते हैं, जो जैविक या मनोवज्ञानिक दुष्प्रभाव हो सकते हैं। वैकल्पिक चिकित्सा के संबंध में इस तथ्य को झुठलाने के प्रयास के रूप में कभी-कभी "प्रकृति के प्रति अपील" की भ्रामकता का सहारा लिया जाता है, "अर्थात", “जो प्राकृतिक है वह हानिकारक नहीं हो सकता.”


title: वैकल्पिक चिकित्सा

text: दुष्प्रभाव की इस सामान्य सोच का एक अपवाद है होम्योपैथी. वर्ष1938 से यू.एस. फूड एंड ड्रग ऐड्मिनिस्ट्रेशन (U.S. Food and Drug Administration)(एफडीए)(FDA) ने होम्योपैथी उत्पाद को “अन्य दवाओं से अलग कई अन्य तरीकों” में विनियमित किया है। होम्योपैथी दवा के निर्माण, को “उपचार” (remedies) का नाम दिया गया, जो काफी अस्पष्ट है, प्रायः इस तर्क से काफी दूर है कि मूल सक्रिय (और संभवतः विषैला) घटक के एक अणु के बचे रहने की संभावना होती है। इस प्रकार ये इस आधार पर सुरक्षित माने जाते हैं, पर “उनके उत्पाद के निर्माण में, समापन (expiration) की तिथि से जुड़े सही निर्माण पद्धतियों का इस्तेमाल नहीं किया जाता सांद्रता तथा निर्मित उत्पाद की पहचान तथा शक्ति हेतु जांच नहीं की जाती” और उनकी अल्कोहल की सांद्रता अन्य पारंपरिक दवाओं के लिए स्वीकृत सांद्रता से अधिक हो सकती है।


title: वैकल्पिक चिकित्सा

text: ऐसे व्यक्ति जिन्हें एक छोटे रोग हेतु किसी वैकल्पिक चिकित्सा पद्धति का अनुभव है या उसमें उन्हें सफलता मिली हो, उन्हें इसकी प्रभावोत्पादकता के लिए सहमत किया जा सकता है और उस सफलता के आधार पर अधिक गंभीर, संभवतः जानलेवा बीमारियों हेतु कुछ अन्य वैकल्पिक चिकित्सा पद्धतियों के बहिर्वेशन के लिए राजी किया जा सकता है। इस कारण से आलोचक तर्क देते हैं कि ऐसी उपचार पद्धतियां जो छद्म-औषधियों पर आधारित होती हैं, उनकी सफलता को परिभाषित करना काफी खतरनाक होता है। मानसिक स्वास्थ्य पत्रकार स्कॉट लिलिएनफील्ड (Scott Lilienfeld) ने वर्ष 2002 में कहा, “अमान्य या वैज्ञानिक रूप से असमर्थित मानसिक स्वास्थ्य उपचार पद्धतियां व्यक्ति को प्रभावी चिकित्सा त्यागने के लिए मजबूत कर सकता है,” और इसे उन्होंने “अवसर लागत” के रूप में देखा. ऐसे व्यक्ति जो अपना काफी समय और पैसे अप्रभावी उपचारों में खर्च करते हैं, या तो उनके पास दोनों नहीं बचते अथवा वे ऐसी चिकित्साएं लेने के अवसर चूक जाते हैं, जो अधिक मददगार साबित हो सकती हैं। संक्षेप में, कहें तो यहां तक कि अहानिकर चिकित्सा का भी नकारात्मक नतीजा निकल सकता है।


title: वैकल्पिक चिकित्सा

text: नॉर्वे में किए एक बहुकेंद्री अध्ययन में वैकल्पिक चिकित्सा तथा कैंसर से बचने वाले रोगियों के बीच के संबंध का परीक्षण किया गया। कैंसर की मानक चिकित्सा उपचार का प्रयोग करने वाले 515 रोगियों पर 8 वर्षों तक नजर रखी गई। उन रोगियों में से 22% रोगियों ने अपने मानक उपचार के साथ वैकल्पिक चिकित्सा का प्रयोग किया। इस अध्ययन से इस बात का पता चला कि वैकल्पिक चिकित्सा (एएम) (AM) नहीं अपनाने वाले रोगियों की तुलना में इस चिकित्सा का प्रयोग करने वाले रोगियों में मृत्यु-दर 30% अधिक रही:


title: वैकल्पिक चिकित्सा

text: यद्यपि डच सरकार ने वर्ष 1986 तथा 2003 के बीच कैम (CAM) अनुसंधान के लिए फंड जारी किया, पर इसने औपचारिक रूप से वर्ष 2006 में इसे खत्म भी कर दिया.


title: वैकल्पिक चिकित्सा

text: वर्ष 1998 में प्रकाशित एक अध्ययन से संकेत मिलता है कि कई सारी वैकल्पिक चिकित्साओं का मानक चिकित्सा उपचारों के साथ मिलाकर प्रयोग किया गया। अध्ययन में शामिल लगभग 4.4% लोगों ने वैकल्पिक चिकित्सा का प्रयोग पारंपरिक चिकिसा के स्थान पर किया। इस अध्ययन में यह पाया गया कि जिन्होंने वैकल्पिक चिकित्सा का प्रयोग किया, वे उच्च शिक्षा लेने की ओर प्रवृत्त हुए या उनके बुरे स्वास्थ्य के संकेत मिले. पारंपरिक चिकित्सा के साथ जुड़ी असंतुष्टि विकल्प के लिए एक सार्थक कारक नहीं थी, पर वैकल्पिक चिकित्सा के कई सारे प्रयोक्ता बड़े पैमाने पर ऐसा करते प्रतीत हुए, क्योंकि “वे इन स्वास्थ्य देखभाल विकल्पों को अपने मूल्यों, मान्यताओं तथा स्वास्थ्य एवं जीवन के प्रति अपने दार्शनिक रुझानों के संगत पाते हैं।” अध्ययन में शामिल व्यक्तियों ने विशेषकर स्वास्थ्य के प्रति एक समग्र रुझान की सूचना दी, एक रूपांतरकारी अनुभव, जिसने उनका नजरिया तथा पहचान बदल दिया और कई सारे समूह पर्यावरणवादी, नारीवादी, मनोविज्ञान तथा/या आध्यात्मिकता, तथा व्यक्तिगत विकास रुझान का संकेत दिया, भले ही वे कई प्रकार के छोटे रोगों, विशेषकर चिंताग्रस्तता, रीढ़ की समस्या तथा पुरानी पीड़ा से पीड़ित थे।


title: वैकल्पिक चिकित्सा

text: लेखकों ने उन अल्पसंख्यकों द्वारा पारंपरिक चिकित्सा "के स्थान पर" वैकल्पिक चिकित्सा पद्धतियों को प्रयोग में लाने की अपील के रूप में सामाजिक-सांस्कृतिक तथा मनोवैज्ञानिक कारण होने का अनुमान लगाया. कई प्रकार के सामाजिक-सांस्कृतिक कारण, तथा प्रतिवैज्ञानिक नजरिए की सहवर्ती वृद्धि और नए दौर के रहस्यवाद मौजूद हैं जिनके कारण ये उपचार बहुसंख्य लोगों में निम्न स्तर की वैज्ञानिक साक्षरता के इर्द-गिर्द केंद्रित हैं। इसी से संबंधित हैं अपर्याप्त मीडिया जांच के साथ वैकल्पिक चिकित्सा समुदाय द्वारा किए गए बेतुके दावों का जोरदार विपणन और आलोचकों पर किए गए हमले. पारंपरिक चिकित्सा तथा दवा कंपनियों के प्रति साजिश के सिद्धांतों, पारंपरिक प्राधिकार वाले निकायों, जैसे चिकित्सक, पर अविश्वास, तथा वैज्ञानिक जैव-औषधियों (biomedicine) की आपूर्ति की मौजूदा विधियों के प्रति अरुचि में भी वृद्धि हुई है, जिनमें से सभी ने रोगियों को विभिन्न प्रकार के रोगों के उपचार हेतु वैकल्पिक चिकित्सा की ओर जाने के लिए प्रवृत्त किया है। कई रोगी निजी तथा सार्वजनिक स्वास्थ्य बीमा की कमी के कारण समकालीन चिकित्सा पद्धति तक अपनी पहुंच नहीं बना पाते, जिसके कारण वे कम खर्च वाली वैकल्पिक चिकित्साओं की तलाश में चल पड़ते हैं। इस बाजार से लाभ अर्जित करने के लिए मेडिकल डॉक्टर भी जम कर विपणन कर रहे हैं।


title: वैकल्पिक चिकित्सा

text: वैकल्पिक चिकित्सा की लोकप्रियता का इस नए सामाजिक-सांस्कृतिक आधार के अतिरिक्त कई मनोवैज्ञानिक पहलू भी हैं, जो इस विकास के लिए निर्णायक हैं। उनमें से सर्वाधिक निर्णायक है, छद्म-औषधि प्रभाव (placebo effect), जो चिकित्सा विज्ञान में एक सु-स्थापित विचार है। इसी से जुड़े हैं समान मनोवैज्ञानिक प्रभाव, जैसे विश्वास करने की इच्छा, संज्ञानात्मक (cognitive) भेदभाव जो आत्म-प्रतिष्ठा को तथा सामांजस्यपूर्ण सामाजिक क्रिया-कलापों को बरकरार रखने, एवं "सांसारिक अनुक्रम का तात्पर्य कारणात्मक संबंध होता है", वाली तार्कित भ्रांति को बढ़ावा देने में मदद करते हैं। रोगी जैवचिकित्सीय उपचारों (biomedical treatments) की पीड़ादायक, अप्रिय तथा कभी-कभी खतरनाक दुष्प्रभावों के प्रति अनिच्छुक भी हो सकते हैं। कैंसर तथा एचआईवी (HIV) जैसे गंभीर रोगों के उपचार के अहम दुष्प्रभाव अच्छी तरह से ज्ञात हैं। यहां तक कि प्रतिजैविक (antibiotics) जैसे कम खतरे वाले उपचारों के भी कुछ व्यक्तियों में जानलेवा एनाफाइलैक्टिक (anaphylactic) प्रतिक्रियाएं होती हैं। सामान्यतः कई उपचारों के, खांसी या पेट की गड़बड़ी जैसे हल्के किंतु परेशान करने वाले लक्षण हो सकते हैं। इन सभी मामलों में रोगी पारंपरिक उपचारों के दुष्प्रभावों से बचने के लिए वैकल्पिक उपचार की तलाश कर सकते हैं।


title: वैकल्पिक चिकित्सा

text: इसकी लोकप्रियता को अन्य कारकों के साथ जोड़ा जा सकता है। एड्जार्ड अर्न्स्ट (Edzard Ernst) के साथ एक साक्षात्कार में "द इंडिपेंडेंट (The Independent)" ने लिखा:


title: उत्तराखण्ड में लोकसभा क्षेत्र

text: उत्तराखण्ड में लोकसभा के पाँच निर्वाचन क्षेत्र हैं, अर्थात इस राज्य से पाँच सांसद चुनकर भारतीय संसद में जाते हैं।


title: उत्तराखण्ड में लोकसभा क्षेत्र

text: आकार की दृष्टि से उत्तराखण्ड भारत का उन्नीसवां सबसे बड़ा राज्य है जिसका क्षेत्रफल ५३,५६६ वर्ग किमी है। यह आकार की दृष्टि से देश की राजधानी दिल्ली से लगभग सैंतीस गुणा बड़ा है लेकिन यहाँ की जनसंख्या कुल ८५ लाख (२००१) है जो दिल्ली की जनसंख्या का लगभग ६०% है। इसलिए यहाँ जनसंख्या घनत्व को देखते हुए पाँच लोकसभा निर्वाचन क्षेत्र निर्धारित किए गए हैं, जो इस प्रकार हैं:


title: शिरोमणि अकाली दल

text: शिरोमणि अकाली दल () पंजाब, भारत का एक प्रमुख क्षेत्रीय राजनीतिक दल है। प्रकाश सिंह बादल के नेतृत्व सुखबीर सिंह बादल इसके वर्तमान अध्यक्ष हैं। विश्व में सिखों को राजनीतिक आवाज़ देना इस दल का प्रमुख लक्ष्य है। तराजू इसका चुनाव चिह्न है।


title: शिरोमणि अकाली दल

text: अकाली दल का गठन दिसंबर 1920 को 14  शिरोमणि गुरुद्वारा प्रबंधक कमेटी, सिख धार्मिक शरीर के एक कार्य बल के रूप में किया गया था। अकाली दल खुद को सिखों के प्रमुख प्रतिनिधि मानता है। सरदार सरमुख सिंह चुब्बल एकीकृत अकाली दल के पहले अध्यक्ष थे, लेकिन इसने मास्टर तारा सिंह (1883-1967)के नेतृत्व में अधिक लोकप्रियता प्राप्त की। मास्टर तारासिंह कट्टर सिक्ख नेता थे। उन्होंने अंग्रेज सरकार की सहायता से सिक्खपंथ को बृहत् हिंदू समाज से पृथक् करने के सरदार उज्जवलसिंह मजीठिया के प्रयास में हर संभव योग दिया। पार्टी ने पंजाबी सूबा आंदोलन शुरू किया, संत फतेह सिंह के नेतृत्व में इसने अविभाजित पूर्वी पंजाब में से पंजाबी के बहुमत के साथ एक राज्य की मांग की।सरकार को प्रसन्न करने के लिए सेना में अधिकाधिक सिक्खों को भर्ती होने के लिए प्रेरित किया। उनके कारण ही सिक्खों को भी मुसलमानों की भाँति इंडिया ऐक्ट 1919 में पृथक् सांप्रदायिक प्रतिनिधित्व प्रदान किया गया। महायुद्ध के बाद मास्टर जी ने सिक्ख राजनीति को कांग्रेस के साथ संबद्ध किया और सिक्ख गुरुद्वारों और धार्मिक स्थलों का प्रबंध हिंदू मठाधीशों और हिंदू पुजारियों के हाथ से छीनकर उनपर अधिकार कर लिया। इससे अकाली दल की शक्ति में अप्रत्याशित वृद्धि हुई। मास्टर तारासिंह शिरोमणि गुरुद्वारा प्रबंध कमेटी के प्रथम महामंत्री चुने गए। ग्रंथियों की नियुक्ति उनके हाथ में आ गई। इनकी सहायता से अकालियों का आंतकपूर्ण प्रभाव संपूर्ण पंजाब में छा गया। मास्टर तारासिंह बाद में कई बार शिरोमणि गुरुद्वारा प्रबंधक कमेटी के अध्यक्ष चुने गए।


title: शिरोमणि अकाली दल

text: मास्टर तारासिंह ने सन् 1921 के सविनय अवज्ञा आंदोलन में सक्रिय रूप से भाग लिया, पर सन् 1928 की भारतीय सुधारों संबंधी नेह डिग्री कमेटी की रिपोर्ट का इस आधार पर विरोध किया कि उसमें पंजाब विधानसभा में सिक्खों को 30 प्रतिशत प्रतिनिधित्व नहीं दिया गया था। तब अकाली दल ने कांग्रेस से अपना संबंध विच्छेद कर लिया। 1930 में पूर्ण स्वराज्य का संग्राम प्रारंभ होने पर मास्टर तारासिंह तटस्थ रहे और इनके दल ने द्वितीय महायुद्ध में अंग्रेजों की सहायता की। सन् 1946 के महानिर्वाचन में मास्टर तारासिंह द्वारा संगठित "पथिक" दल अखंड पंजाब की विधानसभा में सिक्खों को निर्धारित 33 स्थानों में से 20 स्थानों पर विजयी हुआ। मास्टर जी ने सिखिस्तान की स्थापना के अपने लक्ष्य की पूर्ति के लिए जिन्ना से समझौता किया। पंजाब में लीग का मंत्रिमंडल बनाने तथा पाकिस्तान के निर्माण का आधार ढूँढ़ने में उनकी सहायता की। लेकिन राजनीति के चतुर खिलाड़ी जिन्ना से भी उन्हें निराशा ही हाथ लगी। भारत विभाजन की घोषणा के बाद अवसर से लाभ उठाने की मास्टर तारासिंह की योजना के अंतर्गत ही देश में दंगों की शुरुआत अमृतसर से हुई, पर मास्टर जी का यह प्रयास भी विफल रहा। मास्टर जी ने संविधानपरिषद् में सिक्खों के सांप्रदायिक प्रतिनिधित्व को कायम रखने, भाषासूची में गुरुमुखी लिपि में पंजाब को स्थान देने तथा सिक्खों को हरिजनों की भाँति विशेष सुविधाएँ देने पर बल दिया और सरदार पटेल से आश्वासन प्राप्त करने में सफल हुए। इस प्रकार संविधानपरिषद् द्वारा भी सिक्ख संप्रदाय के पृथक् अस्तित्व पर मुहर लगवा दी तथा सिक्खों को विशेष सुविधाओं की व्यवस्था कराकर निर्धन तथा दलित हिंदुओं के धर्मपरिवर्तन द्वारा सिक्ख संप्रदाय के त्वरित प्रसार का रास्ता खोल दिया। तारासिंह इसे सिक्ख राज्य की स्थापना का आधार मानते थे। सन् 1952 के महानिर्वाचन में कांग्रेस से चुनाव समझौते के समय वे कांग्रेस कार्यसमिति द्वारा पृथक् पंजाबी भाषी प्रदेश के निर्माण तथा पंजाबी विश्वविद्यालय की स्थापना का निर्णय कराने में सफल हुए।


title: शिरोमणि अकाली दल

text: मास्टर तारासिंह ने विभिन्न आंदोलनों के सिलसिले में अनेक बार जेलयात्राएँ की, पर दिल्ली में आयोजित एक विशाल प्रदर्शन का नेतृत्व करने से पूर्व मुख्यमंत्री सरदार प्रतापसिंह कैरों द्वारा बंदी बनाया जाना उनके नेतृत्व के ह्रास का कारण बना। उन दिनों मास्टर तारासिंह के नेतृत्व में स्वतंत्र पंजाब का आंदोलन जोरों से चल रहा था। प्रांत में एक प्रकार की अराजकता मची हुई थी। कैरो ने अपने सुदृढ़ व्यक्तित्व और राजनीतिक दूरदर्शिता से आंदोलन का सामना किया और उनकी कूटनीति आंदोलन के मुख्य स्तंभ मास्टर तारा सिंह और संत फतह सिंह में फूट उत्पन्न करने में सफल हुई तथा आंदोलन छिन्न भिन्न हो गया। कैद हो चुके तारा सिंह ने अपने स्थान पर प्रदर्शन का नेतृत्व करने के लिए अपने अन्यतम सहयोग संत फतेहसिंह को मनोनीत किया। संत ने बाद में मास्टर जी की अनुपस्थिति में ही पंजाबी प्रदेश के लिए आमरण्य अनशन प्रारंभ कर दिया, जिसे समाप्त करने के लिए मास्टर तारासिंह ने कारावास से मुक्ति के पश्चात् संत फतेहसिंह को विवश किया और प्रतिक्रिया स्वरूप सिक्ख समुदाय के कोपभाजन बने। अपनी प्रतिष्ठा को बनाए रखने के लिए उन्होंने स्वयं आमरण अनशन प्रारंभ कर दिया, जिसे उन्होंने केंद्रीय सरकार के आश्वासन पर ही त्यागा। सरकार ने वार्तार्थ मास्टर जी के स्थान पर संत को आमंत्रित किया। घटनाक्रमों ने अब तक मास्टर जी के नेतृत्व को प्रभावहीन और संत को विख्यात बना दिया था। वे हर मोड़ पर उलझते गए और संत जी की लोकप्रियता उसी अनुपात में बढ़ती गई। सरदार प्रतापसिंह के राजनीतिक कौशल ने सिक्ख राजनीतिक शक्ति के अक्षय स्रोत शिरोमणि गुरुद्वारा प्रबंध कमेटी से भी मास्टर को निष्कासित करने में संत को सफल बनाया। मास्टर जी संत जी से पराजित हुए। उनके 45 वर्ष पुराने नेतृत्व का अंत हो गया; यह उनकी राजनीतिक मृत्यु थी। सन् 1962 में उनके दल को विधानसभा में मात्र तीन स्थान प्राप्त हुए। यद्यपि 1966 में हुए पंजाब विभाजन की पूर्वपीठिका तैयार करने का संपूर्ण श्रेय मास्टर तारासिंह को ही है।


title: शिरोमणि अकाली दल

text: 1966 में, वर्तमान पंजाब का गठन किया गया था। तब अकाली दल नए पंजाब में सत्ता में आया था, लेकिन वहां की शुरुआती सरकारें पार्टी के भीतर आंतरिक संघर्ष और सत्ता संघर्ष के कारण लंबे समय तक सत्ता में नहीं रहीं। बाद में, पार्टी को मजबूत किया गया और पार्टी की सरकारें अपना  कार्यकाल पूरा कर पाईं।


title: शिरोमणि अकाली दल

text: 2012 में पंजाब सरकार अकाली दल द्वारा अपने क्षेत्रीय और राष्ट्रीय सहयोगी भारतीय जनता पार्टी (भाजपा) के साथ भागीदारी में बनी। इसमें सरकार के अंतर्गत पंजाब विधानसभा में इसके 59 सदस्य हैं और 12 भारतीय जनता पार्टी के। इस तरह यह संयुक्त बहुमत की सरकार है। 2012 के चुनावों में अकाली दल को पूर्ण बहुमत प्राप्त हुआ। पार्टी के संरक्षक और पूर्व अध्यक्ष प्रकाश सिंह बादल पंजाब के मुख्यमंत्री बने और पार्टी अध्यक्ष सुखबीर सिंह बादल उप-मुख्यमंत्री। 2014 के लोकसभा चुनावों में पार्टी ने लोकसभा में 4 स्थानों पर विजय प्राप्त की। पंजाब में अकाली दल का मुख्य राजनीतिक प्रतिद्वंद्वी दल  भारतीय राष्ट्रीय कांग्रेस है।


title: वैशाली की नगरवधू

text: वैशाली की नगरवधू, आचार्य चतुरसेन शास्त्री द्वारा रचित एक हिन्दी उपन्यास है जिसकी गणना हिन्दी के सर्वश्रेष्ठ उपन्यासों में की जाती है। यह उपन्यास दो भागों में हैं, जिसके प्रथम संस्करण दिल्ली से क्रमशः 1948 तथा 1949 ई. में प्रकाशित हुए। इस उपन्यास के सम्बन्ध में इसके आचार्य चतुरसेन जी ने कहा था, ‘मैं अब तक की सारी रचनाओं को रद्द करता हूँ और ‘वैशाली की नगरवधू’ को अपनी एकमात्र रचना घोषित करता हूँ।’


title: वैशाली की नगरवधू

text: इसमें भारतीय जीवन का एक जीता-जागता चित्र अंकित हैं। इस उपन्यास का कथात्मक परिवेश ऐतिहासिक तथा सांस्कृतिक है। इसकी कहानी बौद्ध काल से सम्बद्ध है और इसमें तत्कालीन लिच्छिवि संघ की राजधानी वैशाली की पुरावधू 'आम्रपाली' को प्रधान चरित्र के रूप में अवतरित करते हुए उस युग के हास-विलासपूर्ण सांस्कृतिक वातावरण को अंकित करने हुए चेष्टा की गयी है।


title: वैशाली की नगरवधू

text: उपन्यास में घटनाओं की प्रधानता है किन्तु उनका संघटन सतर्कतापूर्वक किया गया है और बौद्धकालीन सामग्री के विभिन्न स्रोतों का उपयोग करते हुए उन्हें एक सीमा तक प्रामाणिक एवं प्रभावोत्पादक बनाने की चेष्टा की गयी है। उपन्यास की भाषा में ऐतिहासिक वातावरण का निर्माण करने के लिए बहुत से पुराकालीन शब्दों का उपयोग किया गया है। कुल मिलाकर चतुरसेन की यह कृति हिन्दी के ऐतिहासिक उपन्यासों में उल्लेखनीय है।


title: वैशाली की नगरवधू

text: आचार्य चतुरसेन ने इस उपन्यास की भूमिका में लिखा है कि उन्‍होंने इस उपन्यास की रचना के लिए दस वर्ष तक आर्य, बौद्ध, जैन और हिन्‍दुओं के साहित्‍य का सांस्‍कृतिक अध्‍ययन किया। उनके अनुसार इस उपन्‍यास का उद्देश्‍य ‘‘आर्यों के धर्म, साहित्‍य, राजसत्‍ता और संस्‍कृति की पराजय और मिश्रित जातियों की प्रगतिशील संस्‍कृति की विजय’’ दिखाना है, जिसे छुपाया जाता रहा। ध्यातव्य है कि यह सन् 1949 की रचना है और उस समय भारत के निर्माण और विकास की चुनौती भारतीय बौद्धिकता का बुनियादी सवाल थी। इसके उत्‍तर की सम्भावना अतीत में भी थी।


title: वैशाली की नगरवधू

text: इस उपन्‍यास में दो जगहों का बुनियादी महत्‍व है: वैशाली और मगध। मगध आर्य जाति का प्रतीक है, साम्राज्‍य (वादी) है। उसमें राजतंत्र है। राजा की इच्‍छा ही वहाँ कानून है। उसमें प्रायः अधिकारों की बात की जाती है। दूसरी तरफ वैशाली है जो मिश्रित जातियों का प्रतिनिधित्‍व करती है। उसमें गणतंत्र है, चुनी हुई राज्‍य-परिषद् का मत उसके लिए कानून है। उसमें अक्‍सर कर्त्‍तव्‍यों की बात की जाती है। उपन्‍यास वस्‍तुतः मगध और वैशाली के रूप में साम्राज्‍य और गणतंत्र के टकराव को रूप देता है।


title: वैशाली की नगरवधू

text: आचार्य चतुरसेन वैशाली के पक्षधर हैं। कारण यह कि राजतन्त्र और तानाशाह की विजय, शत्रु का पूरी तरह नाश कर देती है जबकि लोकतन्त्र और जनप्रतिनिधियों की विजय उतनी हिंसक नहीं होती।


title: वैशाली की नगरवधू

text: महानामन्। अम्बपाली। सिंह। युवराज स्वर्णसेन। युवराज का साथी सूर्यमल्ल। दस्यु बलभद्र (सोम)। कृतपुण्य सेठ (हर्षदेव)। कृतपुण्य का पुत्र भद्रगुप्त। महाबलाधि‍कृत सुमन सेनापति और सिंह उपसेनापति। संधि‍वैग्राहिक जयराज। कीमियागर गौड़पाद। वेश्या भद्रनंदिनी (कुंडनी)। एक काली छाया। गणदूत काप्यक। वादरायण मठ के अधीश्‍वर भगवान् वादरायण। एक वन्य युवक।


title: वैशाली की नगरवधू

text: राजधानी : राजगृह। राजा: बिम्बिसार या श्रेणि‍क। अमात्य: वर्षकार। राजकुमार अभयकुमार। आचार्य शाम्बव्य काश्यप। मातंगी—सोम, कुंडनी, अम्बपाली। कुंडनी मातंगी की बेटी। सोम—कुंडनी का भाई। मातंगी का बेटा। मगध के महासेनापति चंडभद्रिक। सेनापति: सोमप्रभ।


title: वैशाली की नगरवधू

text: कोसल: राजधानी : श्रावस्ती। राजा : प्रसेनजित्। उनका पुत्र: विदूडभ। विदूडभ की माता दासी थी, जो बाद में राजमाता नंदिनी बनी। सेनापति: कारायण। आचार्य अजित केसकम्बली।


title: वैशाली की नगरवधू

text: अवन्ति का राजा चंडमहासेन प्रद्योत, मथुरा का राजा अवंतिवर्मन। कौशाम्बी का राजा उदयन। कुशीनारा का योद्धा बंधुल मल्ल। गांधार की कलिंगसेना, जो श्रावस्ती में रही।


title: वैशाली की नगरवधू

text: महानामन वैशाली के प्रहरी-प्रमुख हैं। उनको आम के पेड़ के नीचे एक नवजात कन्‍या मिली। इसलिए उन्‍होंने उसका नाम रखा- अम्‍बपाली। अम्‍बपाली ने उनको अड़तीस साल के बाद पिता बनने का सुख दिया। वे वैशाली की नौकरी छोड़ गाँव में कन्‍या का पालन-पोषण करने लगे। कारण यह कि अम्‍बपाली अत्यन्त सुन्दर थी। वैशाली में कानून था कि उसकी सर्वाधिक सुन्दर कन्‍या उसकी नगरवधू/जनपद-कल्‍याणी बनेगी। उसे सभी राजकीय सुवि‍धाएँ मिलेंगी पर साधारण स्‍त्री की तरह अपनी पसन्द के पुरुष से विवाह करने, बच्‍चे पैदा करने और घर बसाने का अधिकार नहीं होगा। अम्‍बपाली के शब्‍दों में आचार्य चतुरसेन ने इस कानून को बार-बार ‘धिक्‍कृत कानून’ कहा है। इस कानून से बचाने के लिए महानामन् अम्‍बपाली को वैशाली से दूर ले गए पर बचा नहीं पाए।


title: वैशाली की नगरवधू

text: हुआ यह कि बच्‍ची के साथ-साथ उसकी इच्‍छाएँ भी बड़ी होने लगीं। हर इच्‍छा की पूर्ति गॉंव में होना सम्भव नहीं था। उदाहरण के लिए वैशाली की लड़कियाँ जो कपड़े पहनती थीं, वे गॉंव में नहीं मिल सकते थे। अम्‍बपाली उनके लिए रोती थी। उसका रोना न सह पाने के कारण महानामन् उसे पुनः वैशाली लाए।


title: वैशाली की नगरवधू

text: अम्‍बपाली सुन्दरता में अनुपम थी। उसके सामने नगरवधू बनने का लगभग बाध्‍यकारी प्रस्‍ताव था। उसने अपने साहस का परिचय देते हुए सब राजपुरुषों के सामने वैशाली के कानून को ‘धिक्‍कृत’ कहा। आपत्ति हुई तो उसे और बल देकर ‘धिक्‍कृत’ कहा। ऐसा कहकर उसने सिद्ध किया कि वह सुन्दर और साहसी ही नहीं, बुद्धिमती भी है। उसके साहस का प्रमाण है कि वह नगरवधू बनने के लिए वैशाली के राजपुरुषों के सामने तीन शर्तें रखती है और उनके न मानने पर वैशाली के हत्‍यारों का इंतज़ार करने को तैयार है पर समझौता या आत्‍मसमर्पण करने को नहीं। उसकी तीन शर्तें ये हैं: (१) राजसी रहन-सहन की सारी सुवि‍धाऍं मिलें ; (२) उसके महल की सुरक्षा का प्रबन्ध दुर्ग की तरह हो ; (३) उसके महल में आने-जाने वालों की जाँच न हो। इस तरह उसने अपने लिए सम्पन्‍नता, सुरक्षा और स्‍वतन्त्रता सुनिश्चित की। तीसरी शर्त संशोधन सहित मानी गई कि जाँच की आवश्यकता पड़ी तो एक सप्‍ताह पहले सूचना दी जाएगी।


title: वैशाली की नगरवधू

text: अम्‍बपाली अपने देश से प्रेम करती है। उसका अपना सपना एक साधारण स्‍त्री की तरह जीने का है। वह नगरवधू नहीं बनना चाहती। उसपर दबाव डाला जाता है। वैशाली के गणपति उससे वैशाली की अखण्डता के लिए उसके नौजवानों की एकता और शत्रुओं के विरुद्ध सक्रियता सम्भव करने की भीख माँगते हैं तो वह अपनी तीसरी शर्त में संशोधन स्‍वीकार कर लेती है। उसका पहला प्रेमी हर्षदेव, महानामन् के पुराने मित्र का बेटा था। उसके साथ उसकी सगाई हो चुकी थी। फिर भी वह वैशाली की भलाई के लिए अपने व्‍यक्तिगत सुख को छोड़ने के लिए तैयार हो जाती है लेकिन उसके मन में वैशाली के ‘धिक्‍कृत कनून’ के लिए भरपूर घृणा है। उसका प्रिय हर्षदेव जब उसके महल ‘सप्‍तभूमिप्रासाद’ आता है तो वह उसे वैशाली को भस्‍म कर देने के लिए कहती है। वह यही करने का संकल्‍प करता है तो कहती है कि वह संकल्‍प–पूर्ति की प्रतीक्षा करेगी। इतनी घृणा उसमें है धिक्‍कृत कानून के प्रति। इसका परिचय उस समय भी मिलता है, जब वह वैशाली और राजगृह के बीच रास्‍ते पर स्थित वादरायण मठ में मगध के राजा से मिलती है। राजा उससे प्रेम की याचना करता है तो वह धिक्‍कृत कानून की पीड़ि‍ता होने के लिए वैशाली को दंडित करने को कहती है। राजा लिच्‍छवि गणतंत्र के समूल नाश की प्रतिज्ञा करता भी है। अपने स्‍त्रीत्‍व को गुलाम बनने पर मजबूर करनेवाले कानून के लिए वह वैशाली को कभी माफ नहीं कर पाती।


title: वैशाली की नगरवधू

text: वह वैशाली की नगरवधू बन गई थी। एक बार अम्‍बपाली से मिलने कौशाम्‍बीपति संगीतज्ञ महाराज उदयन आए। उन्‍होंने महान् वीणा बजाई और अम्‍बपाली ने अवश नृत्‍य किया। तीन ग्रामों में एक ही बार में वे वीणा-वादन कर जादुई संगीत पैदा कर सकते थे। मधुपर्व के दिन वैशाली में अम्‍बपाली की सवारी निकली। युवकों की भीड़ अपार थी। मार्ग नरमुंडों से भरा था। सभी मधुबन पहुँचे। युवक आखेट कर शिकार अम्‍बपाली के सामने डालने लगे। शाम को अम्‍बपाली के सामने आखेट का प्रस्‍ताव रखा गया। वह पुरुष-वेश में घोड़े पर चली। वैशाली का युवराज स्‍वर्णसेन साथ था। दोनों गहन वन में पहुँचे। स्‍वर्णसेन ने प्रणय-निवेदन किया। सहसा सिंह आया। दोनों अश्‍वों पर सवार हुए। सिंह गरजा। एक भारी वस्‍तु अम्‍बपाली के घोड़े पर आ पड़ी। घोड़ा और अम्‍बपाली गड्ढे में गिर गए। स्‍वर्णसेन अपने घोड़े पर भागे। स्‍वर्णसेन अकेले मधुबन पहुँच और बताया कि अम्‍बपाली को सिंह आक्रान्त कर गया। सर्वत्र शोक। खोज की गई तो अम्‍बपाली का शरीर नहीं मिला। उसके घोड़े का मिला। सोचा गया- देवी को सिंह गुफा में ले जाकर खा गया।


title: वैशाली की नगरवधू

text: उधर जब अम्‍बपाली को होश आया तो देखा कि सिंह मरा पड़ा है। एक छरहरा युवक वहाँ है। शाम का समय है। दिन रहते मधुबन पहुँचना असम्भव है। युवक ने पुरुषवेश अम्‍बपाली को अपनी कुटिया में रात बिताने को कहा। युवक चित्र बनाता था। सिंह को मार सकता था। कुटी तक जाते-जाते सूर्यास्‍त हो गया। पत्‍थर घिसकर आग जला रौशनी कर वह ईंधन लेने गया। कुटी में महान् वीणा थी। वीणा असाधारण थी। महाराज उदयन की दिव्‍य वीणा ‘मंजुघोषा’ थी वह। युवक लौटा। बोला कि उसकी इच्‍छा है कि एक बार अम्‍बपाली उसके सामने वही अवश नृत्‍य करे। वीणा देख अम्‍बपाली को अपने नृत्‍य की याद इस कदर आई कि वह नृत्‍य करने लगी। पुरुष-वेश गिर गया। युवक ने देखा। वह वीणा बजाने लगा। उदयन की तरह वह भी उस वीणा को बजाने में निपुण था। दोनों बाह्य ज्ञान-शून्‍य हो गए। दोनों में शरीर-सम्बन्ध हुआ। युवक ने अपने को स्‍मरण रखने के लिए अपना नाम ‘सुभद्र’ बताया और इच्‍छा व्‍यक्‍त की कि पुनः वही नृत्‍य हो और वह प्रत्‍येक मुद्रा में अम्‍बपाली का चित्र बनाए। इसके लिए अम्‍बपाली ने उसे अपने आवास पर आने को कहा तो युवक ने मना कर दिया। यह कहकर कि वह धिक्‍कृत कानून से मिला स्‍थान है, जो घृणित है। यह सुनकर अम्‍बपाली हृदय हार बैठी। अम्‍बपाली ने वहीं मुद्राएँ प्रस्‍तुत कीं, उसने चित्र बनाए। सात दिन में चित्र पूरे हुए। युवक उसे वैशाली के द्वार छोड़ वन में लौट गया। अम्‍बपाली के लौट आने से नगर में हलचल मच गयी। तरुणों ने मद्य पी। देवी के जयकार किए।


title: वैशाली की नगरवधू

text: मगध की राजधानी राजगृह थी, सम्राट बिम्‍बसार थे, अमात्‍य वर्षकार थे। गोविन्‍द स्‍वामी ने बिम्‍बसार के पिता को अश्‍वमेध यज्ञ करा 'सम्राट्' की उपाधि दी थी। गोविन्‍द स्‍वामी अपने पीछे आठ साल की बालिका छोड़ गए थे। उसका नाम था- मातंगी। स्‍वामी जी का एक शिष्‍य ब्राह्मण-कुमार था, जिसका नाम वर्षकार था। युवराज बिम्‍बसार और वर्षकार मित्र थे। बिम्‍बसार को मातंगी की ओर आकृष्‍ट दृष्टि से देखते देखा तो वर्षकार ने विरोध किया। बिम्‍बसार का मातंगी के प्रति आकर्षण प्रकट हो गया। मातंगी विवाह किए बिना गर्भवती हुई। शिशु को वर्षकार ने कूड़े के ढेर पर फेंकवा दिया। आचार्य शाम्‍बव्‍य काश्‍यप ने शिशु को उठाया। अपने मठ में ले आए। पता लगा कि यह मातंगी का पुत्र है। सम्राट ने मृत्‍यु से पहले बिम्‍बसार को बुलाकर कहा- तुम राजा बनोगे और वर्षकार अमात्‍य। एक पत्र दिया और कहा- इसे तीन साल बाद खोलना, तब मातंगी का विवाह करना। खोला गया तो लिखा था- मातंगी वर्षकार की बहिन है। विचित्र यह था कि मातंगी वर्षकार द्वारा गर्भवती थी। सम्राट बिम्‍बसार ने यह सत्‍य वर्षकार को नहीं बताया और दोनों को वैशाली भेजा। वहाँ गुप्‍त रूप से एक कन्‍या को जन्‍म देकर मातंगी राजगृह लौट आई। सत्‍य जाना। जानकर एकांतवास ले लिया। विवाह से भी इन्‍कार कर दिया और सम्राट से मिलने से भी। उधर वर्षकार ने भी विवाह नहीं किया। मातंगी के पुत्र-पुत्री की जन्‍मकथा आचार्य शाम्‍बव्‍य काश्‍यप ही जानते थे। सोमप्रभ मातंगी से जन्‍मे अवैध पुत्र थे और कुंडनी पुत्री। सोम के पिता कौन, यह केवल मातंगी जानती थी।


title: वैशाली की नगरवधू

text: राजगृह में गांधार से तक्षशिला के आचार्य बहुलाश्‍व के पास से आचार्यपाद शाम्‍बव्‍य काश्‍यप से मिलने मठ में सोमप्रभ आया। मठ में कुंडनी को विषकन्‍या बनने के लिए सर्प-दंश दिया जा रहा था। सोम और कुंडनी को चम्‍पा भेजा गया। चम्‍पा के मार्ग में सोम और कुंडनी असुरों के राजा शम्‍बर की नगरी में गए। कुंडनी ने असुरों को मृत्‍यु–चुम्‍बन से मारा और शम्‍बर को भी मारा। वहां उनको एक निष्‍ठावान् सेवक मिला। नाम रखा- शम्‍ब।मगध सेनापति चण्‍डभद्रिक ने चम्‍पा का किला घेर रखा था। तीन मास बीत गए थे। इस बीच सेना तक कोई सहायता नहीं पहुँची थी। ऐसे में सोम वहाँ पहुँचा। चम्‍पा में अपने मित्र की सहायता से किला जीता। चम्‍पा में मागध रहते थे। कुंडनी ने राजा दधिवाहन को मृत्‍यु–चुम्‍बन दिया। इस तरह चम्‍पा के किले पर मगध का अधिकार हुआ।


title: वैशाली की नगरवधू

text: सोम, कुंडनी, शम्‍ब और चम्‍पा की राजकुमारी राजनन्दिनी श्रावस्‍ती की तरफ़ जा रहे थे। राजकुमारी का तीनों ने आतिथ्‍य किया। सोम उसपर आसक्‍त हो मगध से विद्रोह कर उसे चम्‍पा-साम्राज्ञी बनाने तक के लिए तैयार हो गया। कुंडनी ने उसे समझाया कि पहला काम राजकुमारी को कहीं सुरक्षित पहुँचाना है। इसीलिए श्रावस्‍ती जाना होगा। रास्‍ते मे दास-व्‍यापारी दस्‍युओं से मुकाबला हुआ। दस्‍युओं ने उनको घेर लिया। अपने साथ ही श्रावस्‍ती चलने को कहा। कुंडनी मौका देख भाग निकली, राजकुमारी मूर्च्छित हो गई, सोम घायल हो गया। शम्‍ब उसे एक गुफा में ले गया और उसकी सुरक्षा/सेवा करने लगा।


title: वैशाली की नगरवधू

text: श्रावस्‍ती में दास-दासियों का बाजार लगा था। वहाँ अनायास मिल गए सोम को कुंडनी ने बताया कि राजकुमारी राजनन्दिनी को दासी की तरह खरीदकर अंतःपुर में ले जाया गया ताकि कलिंगसेना-प्रसेनजित् के विवाह में उसे दासी के रूप में राजा को पट्टराजमहिषी मल्लिका द्वारा भेंट किया जाए। कुंडनी ने सोम को स्‍त्री-वेश में अपने साथ अंतःपुर में जाने को तैयार कर लिया। अमात्‍य वर्षकार से मिलने को भी। सोम स्‍त्री-वेश में कुंडनी के साथ अंतःपुर में गया। दोनों युक्ति से राजन‍न्दिनी तक पहुँचे। कुंडनी ने राजकुमारी को भागने के लिए कहा। राजनन्दिनी ने कहा- भगवान् महावीर तक मेरी सूचना पहुँचाओ। फिर वे जैसा कहें, वैसा किया जाए। सोम भगवान् के पास गए। उन्‍हें राजकुमारी चंद्रभद्रा की खबर दी। सब जानकर महावीर ने उसे प्रतीक्षा करने के लिए उपाश्रय भेज दिया और राजकुमार विदूडभ से मिलने की इच्‍छा की। महावीर के निर्देशानुसार सामनेर (महावीर का शिष्‍य/सेवक) ने सोम को विदूडभ से मिलवाया। विदूडभ ने राजकुमारी का संरक्षण स्‍वीकार किया पर सोम ने पहले राजकुमारी से मिलने की शर्त रखी। महावीर ने उसे अपने मन का मैल दूर करने को कहा। विदूडभ ने उसे आश्‍वस्‍त किया कि राजकुमारी उसके पास भगिनीवत् रहेगी। सोम ने गले लगकर अपनी अविनय की क्षमा मांगी।


title: वैशाली की नगरवधू

text: विदूडभ अपनी माता महारानी नन्दिनी के पास गया और उनके साथ कलिंगसेना के पास। बताया राजनंदिनी चंद्रभद्रा शीलचंदना के बारे में। दोनों गईं। उन्‍होंने राजकुमारी को गुप्‍त रूप से श्रावस्‍ती से बाहर भेजा। दस दासियाँ अर्पित कीं और कहा- महावीर जैसा कहेंगे, किया जाएगा। कुंडनी ने राजकुमारी से विदा ली। राजकुमारी को साकेत भेज दिया गया।


title: वैशाली की नगरवधू

text: राजनंदिनी साकेत में सुखी थी। कुंडनी और सोम उससे मिले। राजनंदिनी ने कहा कि सोम महावीर से मिल अपने मन की बात कहें, फिर वे जैसा निर्देश करें। सोम ने यही किया। महावीर बोले- अभी उनसे दूर रहो। यथासमय कर्त्‍तव्‍य-निर्देश दूँगा। फिर भी सोम साकेत गए। राजनंदिनी से मिले। राजनंदिनी ने कहा कि महावीर की आज्ञा लिए बिना फिर कभी यहाँ मत आना। सोम चले गए।


title: वैशाली की नगरवधू

text: कोसल, मगध का पड़ोसी राज्‍य था जिसकी राजधानी श्रावस्‍ती थी। राजा का नाम प्रसेनजित् था। वह एक कामुक राजा था। युवराज विदूडभ को उसने एक दासी से पैदा किया था। विदूडभ अपने पिता से नफरत करता था। कभी-कभार उनपर हमले किया करता था। एक बार ऐसा ही हमला किया तो उनको एक अजनबी योद्धा ने बचा लिया। वह योद्धा बन्धुल मल्‍ल था जो कुशीनारा का रहनेवाला था तथा तक्षशिला का विद्यार्थी था। कुशीनारा के मल्‍ल उससे ईर्ष्‍या करते थे। इस कारण कुशीनारा में उसे न योग्‍यतानुसार पद मिला, न सम्‍मान। वह कुशीनारा छोड़ श्रावस्‍ती आ गया था। वहीं जब उसने राजा को युवराज के हमले से बचाया तो राजा ने उसे कोसल का सेनापति बनाने का वचन दिया।


title: वैशाली की नगरवधू

text: एक बार विदूडभ ने मगधेश को लिख दिया कि यही कोसल पर आक्रमण करने का उचित समय है। मगधेश ने आक्रमण किया पर पराजित हुए। वर्षकार ने उनको रोका भी था पर वे माने नहीं। हुआ यह कि कौशाम्‍बीपति उदयन को श्रावस्‍ती पर हमला करना था पर उसने किया नहीं। पहले मगध-श्रावस्‍ती युद्ध का परिणाम देखना तय किया। हमला कलिंगसेना के लिए करना था पर कलिंगसेना ने कहा कि वह कोसलेश को आत्‍मसमर्पण कर चुकी है। श्रावस्‍ती में कलिंगसेना का राजसी स्‍वागत हुआ। वह विदुषी, वीर, सुन्दर थी और मन में उदयन पर आसक्‍त थी। बूढ़े प्रसेनजित् से वि‍रक्ति थी पर अपने पिता के राजनीतिक स्‍वार्थ की रक्षा के लिए समर्पण किया था। वह गान्धार की थी । कोसलेश ने गांधार की सीमा पर सेना भेजी थी। गांधारों के लिए साकेत का सार्थमार्ग (व्‍यापार करने का रास्‍ता) बंद करने की धमकी दी थी। राजकुमारी कलिंगसेना ने अपनी बलि देकर युद्ध को टाला था। विदूडभ की माँ राजमाता नंदिनी उसे श्रावस्‍ती के अंतःपुर में मिली। कलिंगसेना ने उसे कहा कि वह प्रसेनजित् की गुलामी नहीं करेगी। राजमाता ने उसका साथ देने को कहा।


title: वैशाली की नगरवधू

text: कलिंगसेना-प्रसेनजित् का विवाह हुआ। दासी के भागने की सूचना प्रसेनजित् को मिली। वे कलिंगसेना के पास गए, जिसने उनको सच बता दिया, किन्तु यह नहीं बताया कि वह गई कहाँ। अपने लिए दण्ड मांगा। राजा क्रुद्ध हो चले गए।


title: वैशाली की नगरवधू

text: आचार्य अजित केसकम्‍बली कोसल में रहते थे। वे संन्‍यासी किन्तु शक्तिशाली थे। उन्‍होंने राजपुत्र वि‍दूडभ को गौतम बुद्ध के विरुद्ध उकसाया ताकि कोसल की सारी सम्‍पदा गौतम को अर्पित न कर दी जाए और राजकोष रिक्‍त न हो जाए। बात यह थी कि राजा प्रसेनजित् गौतम बुद्ध के भक्‍त थे। उनकी सेवा में खर्च किया करते थे। उन्‍होंने ही बंधुल के बारहों पुत्रों के वध का षड्यंत्र रचा। बंधुल की पत्‍नी मल्लिका, गौतम के पास दीक्षा ले, यह निश्चित करने को कहा। वर्षकार ने सोम को मल्‍ल बन्धुल को नष्‍ट करने को कहा। विदूडभ ने प्रसेनजित् और बंधुल को सेनापति कारायण का एक गुप्‍त मित्र के नाम लिखा पत्र दिया जिसमें था कि कौशाम्‍बीपति यज्ञ के समय कोसल पर आक्रमण करेंगे। विदूडभ ने कहा कि बंधुल की यहाँ आवश्‍यकता है, सीमा पर उनके बारहों पुत्र बिना सेना के जाएँ। कारायण को राजधानी बुलाकर उचित दण्ड दिया जाए।


title: वैशाली की नगरवधू

text: श्रावस्‍ती में राजसूय यज्ञ की तैयारियाँ की गईं। चारों ओर चहल-पहल थी। बन्धुल मल्‍ल के बारह पुत्रों को दस्‍युओं ने मार डाला और लूट लिया। कारायण को श्रावस्‍ती में बन्दीगृह में रखा गया। बंधुल को यह कहकर सीमान्त पर भेजा गया कि उसके पुत्रों की हत्‍या कौशाम्‍बी का षड्यन्त्र भी हो सकता है। श्रावस्‍ती में यज्ञ चल रहा था। आचार्य अजित केसकम्‍बली उसके सर्वेसर्वा थे। उन्‍होंने वि‍दूडभ को आश्‍वस्‍त किया था कि राजा वही बनेगा। विदूडभ ने सेनापति कारायण को बन्दीगृह से मुक्‍त किया और उसे कोसल का प्रधान सेनापति बनाया। उसने विदूडभ को कोसलपति कहकर आदेश माँगा। विदूडभ ने कहा कि प्रसेनजित् जब गौतम के दर्शन कर लौटें तो उनको बन्दी बना पूर्वी सीमान्त पर अकेले छोड़ आओ। अंगरक्षक विरोध करें तो उनको काट डालो। काम गुपचुप हो। बन्धुल सीमांत से लौट आए तो उसे रोको और मार डालो।


title: वैशाली की नगरवधू

text: कारायण ने प्रसेनजित् को बंदी बनाया। यह सीमान्त से लौटे बन्धुल ने देख लिया। विदूडभ का षड्यन्त्र वह जान गया। बंधुल ने अपनी सुरक्षा की ओर से लापरवाह विदूडभ का अपहरण कर लिया। बन्धुल अजित केसकम्‍बली के पास गया। उसे देख अजित सब समझ गए कि विदूडभ कहाँ लुप्‍त हुआ है। अजित ने कारायण से नगर-रक्षा-प्रबंध और बंधुल पर सतर्क दृष्टि रखने को कहा। कहा कि वह विदूडभ के पास जब जाए तो गुप्‍त रूप से पीछा कर पता लगाया जाए कि विदूडभ कहाँ बन्दी है। यह भी कहा कि कुमार का एक मित्र मागध तरुण श्रावस्‍ती में है, उसका भी पता लगाया जाए। कारायण ने सीमान्त पर पहुँचकर प्रसेनजित् और रानी मल्लिका को मुक्‍त किया। स्‍वर्ण की छोटी-सी थैली पाथेय के रूप में दी, जो कहीं गिर गई। दोनों ने राजगृह जाना तय किया। द्वारपाल ने राजगृह के द्वार रात को नहीं खोले, इसलिए दोनों बाहर चैत्‍य में रहे। उसी रात दोनों की मृत्‍यु हो गई।


title: वैशाली की नगरवधू

text: सोम और कुंडनी एक नाउन के घर ठहरे थे। कुंडनी को कलिंगसेना और आचार्य अजित की बातचीत से ज्ञात हुआ कि राजधानी में न राजा है, न राजकुमार। महाराज को राजकुमार ने बंदी बनाया है और राजकुमार को बंधुल ने। राजकुमार का पता दीहदन्त के अड्डे से मिलना सम्भव है। सोम ने एक लुच्‍चे मद्यप का रूप धारण किया और कुंडनी ने ‘देहाती अल्‍हड़ बछेड़ी’ का। दीहदन्त के अड्डे पर सोम ने पैसा दे सबको मद्य देने के लिए दीहदंत को कहा। सब ख़ुश हो गए। नाउन ने सोम की तरफ इशारा कर दीहदंत से पूछा- इसी ने राजपुत्र को उड़ाया? दीहदंत बोला- ‘यह नहीं, वह है (दो जुआरियों की ओर इशारा)। नाउन ने कुंडनी को इशारा कर बताया। कुंडनी ने दोनों को लीला-विलास से सम्‍मोहित किया। सोम संकेत पाकर उनके पास आ बैठा। उन्‍हें मद्य पिलाई। बातों-बातों में जाना कि विदूडभ कोसल-दुर्ग में बंदी है। जलगर्भ में बंदीगृह का द्वार है। सोम ने उसे झूठा कहा। शर्त लगाई सौ दम्‍म की। उसे साथ ले गया।


title: वैशाली की नगरवधू

text: जलगर्भ में बन्दीगृह दुर्गम स्‍थान पर था। कारायण, सैन्‍य, कुंडनी, नाउन, सोम, शम्‍ब; सभी की सहायता से सोम ने बन्धुल मल्‍ल को मार डाला। इस युद्ध में विदूडभ घायल हुए पर मुक्‍त हो गए। राजधानी गए जहाँ यज्ञ चल रहा था। सोम ने विदूडभ को यज्ञ में कोसलपति की जगह बैठाया। जिन्‍होंने इसका विरोध किया, वे कट मरे। विदूडभ का अभिषेक हुआ। उसने आचार्य अजित को कोसल का महामात्‍य बनाया। भगवान महावीर ने सोम से कहा कि वह राजनंदिनी को कोसल की पट्टराजमहिषी बनने दे। सोम ने निराशापूर्वक यन्त्रवत् स्‍वीकार किया। सोम ने राजनन्दिनी को अपना निर्णय बताया। उसे कोसल-पट्टराजमहिषी बनने को तैयार किया। वह तैयार हुई पर यह कहकर कि उसका हृदय हमेशा सोम का रहेगा। सोम, कुण्डनी और शम्‍ब वैशाली की ओर चले।


title: वैशाली की नगरवधू

text: ज्ञातिपुत्र सिंह तक्षशिला से रण-चातुरी और राजनीति पढ़ स्‍नातक हो वैशाली लौटे थे। तक्षशिला के आचार्य बहुलाश्‍व ने अपनी एकलौती पुत्री रोहिणी उनको ब्‍याह दी थी। वे लौटे तो वैशाली में उनका स्‍वागत हुआ।


title: वैशाली की नगरवधू

text: हर्षदेव वीतिभय नगरी में गया। एक वृद्धा ने उसको अपने स्‍वर्गीय पुत्र की चार वधुओं से एक-एक पुत्र पैदा करने को नियुक्‍त किया ताकि राज्‍य-सेवक उसके परिवार का धन राजकोष हेतु न ले जाएँ। हर्षदेव वृद्धा का कृतपुण्‍य नामक पुत्र बन गया। उसके तीन पुत्र और दो पुत्रियाँ जन्‍मीं। काम हो जाने पर वृद्धा ने उसे निकाल दिया। मध्‍यमा वधू उससे प्रेम करने लगी थी। उसने उसे पाथेय रूप में दो मधुगोलक दिए। एक में रत्‍न भर दिए पर उसे बताया नहीं। कहा- चम्‍पा में उसके पिता के पास वह उसकी प्रतीक्षा करे। अवसर पाते ही वह उससे आ मिलेगी। हर्षदेव पथिक था। चलते-चलते वह अस्थिक ग्राम पहुँचा। वहाँ एक ब्राह्मण को एक मधुगोलक खाने को दिया। उसमें रत्‍न थे। ब्राह्मण ने उसका सत्‍य परिचय जान लिया। ब्राह्मण ने कहा कि वह उसका अनुगत हो वैशाली का उच्‍छेद करे। वह अनुगत बना। ब्राह्मण ने उसके रत्‍न उसी को दिए। अपने मित्र के पास अपनी मुद्रिका देकर पावापुरी भेजा। कहा- वहाँ जाकर रत्‍न बेच, सार्थवाह बन चम्‍पा जा। श्‍वसुर से कृतपुण्‍य बनकर जितना उधार ले सके, ले। अन्‍य क्षेत्रों में व्‍यापार कर। फिर वैशाली में मिलेंगे।


title: वैशाली की नगरवधू

text: हर्षदेव गया। वैशाली और राजगृह के बीच रास्‍ते पर स्थित वादरायण मठ के अधीश्‍वर भगवान् वादरायण थे। उन्‍होंने एक रात अपने शिष्‍य को एक विशिष्‍ट अतिथि के लिए सत्‍कार की व्‍यवस्‍था करने को कहा। रात को एक वृद्ध भट और अम्‍बपाली आए। अम्‍बपाली ने सम्राट के लिए नियोजित व्‍यवस्‍था का भोग किया। बाद में मगध सम्राट आए। सम्राट ने शिष्‍य (मधु) की कुटिया में रात बिताई। दोनों सुबह भगवान् वादरायण से मिले तो यह सत्‍य सबके सामने आया। वादनारायण मठ में ही अम्‍बपाली मगध-सम्राट से मिली। सम्राट ने प्रणय-निवेदन किया। अम्‍बपाली ने शर्त रखी- मेरा पुत्र ही मगधेश हो। सम्राट ने इसका वचन दिया। अम्‍बपाली ने धिक्‍कृत कानून की पीड़ि‍ता होने के लिए वैशाली को दण्डित करने की प्रार्थना की। सम्राट ने लिच्‍छवि गणतन्त्र के समूल नाश की प्रतिज्ञा भी की। भगवान् वादरायण ने अम्‍बपाली को कहा कि वह मगध सम्राट की माता होगी पर मगध की साम्राज्ञी नहीं। वह प्रसिद्ध साध्‍वी होगी। यह भी कहा कि वह वैशाली का अनिष्‍ट न करे। अनिष्‍ट होता देखे तो महान् त्‍याग करे, वह टल जाएगा। मगध-सम्राट को उन्‍होंने राजगृह भेजा। कहा- वहाँ श्रमण गौतम पहुँचकर उनको समुचित आदेश देंगे।


title: वैशाली की नगरवधू

text: सम्राट राजगृह लौटे। अवंतिपति (मालवपति) चण्‍ड महासेन प्रद्योत ने राजगृह को घेरा हुआ था। उसकी सहायतार्थ मथुरापति अवंतिवर्मन भी आ रहा था। सहसा चण्‍ड नगर का घेरा छोड़कर भाग गया और उसकी सेना भी भाग गई। हुआ यह कि सेना के पड़ाव जहाँ लगने थे, वहाँ मगध मुद्रांकित सोना जगह-जगह गड़वा दिया गया। आचार्य काश्‍यप ने प्रद्योत को कहा कि उसकी सेना मगध से मिल गई है। प्रमाणस्‍वरूप सोना बरामद हो गया। प्रद्योत भागा। वर्षकार कूटनीति के आगार थे। उन्‍होंने बुद्ध से वैशाली के बारे में पूछा। बुद्ध ने बताया कि वैशाली के गण जब तक मूल्‍यनिष्‍ठ और एक रहेंगे, सम्पन्‍न होते रहेंगे। वर्षकार ने अनेक गुप्‍तचर वैशाली भेजे, वे वहाँ फूट पैदा करने के प्रयास करने लगे। वर्षकार वैशाली से पहले अवन्ती पर आक्रमण चाहते थे जबकि सम्राट पहले वैशाली पर। इसी पर दोनों में विवाद हो गया। वर्षकार ने पद और मगध छोड़ा, फिर सम्राट ने वैशाली पर हमले का आदेश दिया।


title: वैशाली की नगरवधू

text: राजगृह के चौराहे पर एक नापित (प्रभंजन) की छोटी-सी खरकुटी थी। वहाँ वेश बदले हुए वर्षकार आए। उसे पत्र देकर श्रावस्‍ती में सेनापति के पास भेजा। स्‍वयं उसकी कुटी में रहने लगे। नापित प्रभंजन वेश बदलकर गया। वैशाली में दस्‍यु बलभद्र का आतंक था। मद्य पीते स्‍वर्णसेन के पास उसका मित्र सूर्यमल्‍ल आया। बोला- महाबलाधिकृत का आदेश है कि दस सहस्र सेना (रक्षक) लेकर मधुबन को घेरो। बलभद्र वहीं है। स्‍वर्णसेन मद्यासक्‍त और रूपासक्‍त होकर उसे अम्‍बपाली के यहाँ ले गया। वैशाली में कृतपुण्‍य की धूम मची। वह वैभव-संपन्‍न था। विशेषता यह कि उसके पास असाधारण आठ समुद्री घोड़े थे।


title: वैशाली की नगरवधू

text: वर्षकार वैशाली आए। उन्‍होंने वैशाली के संथागार से अन्‍न की याचना की। बदले में राजकार्य करना चाहा। वैशाली के सत्‍तापुरुष उनको अतिथि का मान-सम्‍मान देते रहे। कहा कि इस बारे में बाद में निर्णय होगा। तब तक वर्षकार दक्षिण ब्राह्मण कुंडग्राम में सोमिल श्रोत्रिय का अंतेवासी होकर रहे। वैशाली की ओर से सत्‍कार-व्‍यवस्‍था की जाएगी। वैशाली में विदिशा की अपूर्व सुन्दरी वेश्‍या भद्रनन्दिनी आ बसी थी। सौ स्‍वर्ण देकर कोई भी उसके पास जा सकता था। वैशाली में यह प्रसिद्ध था कि वह विदिशा के राजा नागराज शेष के पुत्र पुरंजय भोगी की अन्तेवासिनी है। यह भी कि वह किसी मूल्‍य पर शरीर-स्‍पर्श नहीं करने देती। उसके पास एक तरुण आया। उसने भद्रनंदिनी के पास मद्य पी। कहा कि वह मगध से संबंधित है। उसने इन्‍कार किया तो राजगृह के शिल्‍पी का बना कुंडल उसके कानों में दिखाया। वह चला गया।


title: वैशाली की नगरवधू

text: भद्रनंदिनी ने नन्दन साहू को बुलाया। नन्दन साहू एक दुकानदार था और जरूरत की सभी वस्तुएं बेचा करता था। उसका एक गूढ़/गुप्‍त व्‍यवसाय भी था। वर्षकार, सोमिल ब्राह्मण के अतिथि बन गए थे। लिच्‍छवि राजकीय विभाग से नित्‍य एक सहस्र स्‍वर्ण आता था। अन्‍य लोग भी उपहार भेजते पर वह उन्‍हें याचकों में बाँट देते। वैशाली में हरिकेशबल नाम के सन्त थे जो कभी स्‍नान न करते थे और मुर्दों के उतरे गुदड़े पहनते थे। कहते थे, मैं चांडाल कुलोत्‍पन्‍न संयमी हूँ, मुझे भिक्षा दो। वह सोमिल के यहाँ पहुँचे। ब्राह्मणों ने उनका अपमान किया। उनको लाठियों से मारा। पूर्व विदेह की पुण्‍डरीकिणी नगरी के राजा महापद्म की पुत्री जयन्ती ने उनको बचाया। कहा कि मेरे पिता ने मुझे इनको दिया पर इन्‍होंने मुझे स्‍वीकार नहीं किया। यह दिव्‍य शक्ति सम्पन्‍न तपस्‍वी हैं। तभी नन्दन साहू आया। उसने हरिकेश के चरण पूजे। जयन्ती वाली बात उसने भी कही। उसे भिक्षार्थ आदरपूर्वक अपने घर ले गया।


title: वैशाली की नगरवधू

text: हरिकेश-सेवक यक्ष का प्रकोप ब्राह्मणों पर टूटा। सोमिल, अनेक ब्राह्मणों के साथ नन्दन साहू के घर गया । हरिकेश से क्षमा माँगी। हरिकेश ने कहा कि शूलपाणि यक्ष की शरण में जाओ। वे वहाँ गए, तब क्षमा मिली। मगध द्वारा आक्रमण की आशंका के कारण वैशाली में युद्ध की तैयारियाँ होने लगीं। सेनापति व अन्‍य पदों के लिए चुनाव हुआ। महाबलाधिकृत सुमन सेनापति बने। सिंह उपसेनापति हुए। मोहनगृह वैशाली का गुप्‍त मंत्रणा-स्‍थल था। वहाँ मंत्रणा से निर्णय हुआ कि मगध एक कुशल दूत मैत्री-संदेश लेकर जाए। इस बहाने शत्रु की तैयारियों को देखे/परखे। वैशाली में मगध के गुप्‍तचर न हमारी सावधानी जानें, न योजना। कोष-अन्‍न-सैन्‍य को एकत्र करने की गुपचुप व्‍यवस्‍था की जाए। दूत के साथ जयराज गुप्‍त रूप में मगध जाएँगे। एक माह में लौटेंगे। तब पुनः मंत्रणा होगी।


title: वैशाली की नगरवधू

text: एक बार वैशाली में एक काली भयानक छाया घूमती देखी गई। अटकलें लगाई गई। कई आशंकाएँ होने लगीं। कृतपुण्‍य का पुत्र भद्रगुप्‍त बड़वाश्‍व पर जहाँ सांध्‍य-भ्रमण को जाया करता, वह छाया वहाँ विशेषतः देखी गई। उसका सांध्‍य-भ्रमण बन्द कर दिया गया। कृतपुण्‍य ने पुत्र का विवाह ठाठ-बाट से किया। सुहागरात को वही छाया वहाँ आई। शयन-कक्ष में गई। वह सेट्ठिपुत्र के मुख द्वारा उसके भीतर प्रविष्‍ट हो गई। सेट्ठिपुत्र जागा तो सभी ने उसकी नजर और आवाज में विचित्रता लक्षित की। उठते ही उसने बड़वाश्‍व माँगा। पिता के मना करने पर भी नहीं माना। उसे अचानक अश्‍व–संचालन में अभूतपूर्व निपुणता हासिल हो गई थी। यह समाचार कृतपुण्‍य ने अमात्‍य वर्षकार और नन्दन साहू को दिया। उसने नंदन के जरिये कृतपुण्‍य को हिदायत दी कि वह बेटे पर कड़ी नज़र रखे।


title: वैशाली की नगरवधू

text: कीमियागर गौड़पाद अपनी प्रयोगशाला में देश-विदेश के विद्यार्थियों को रसायन के रहस्‍य बता रहे थे। तभी उन्‍होंने अप्रत्‍याशित ध्वनि सुनी। आचार्य ने देखा तो सेट्ठिपुत्र के चरणों में गिर पड़े। सेट्ठिपुत्र ने बताया कि कृतपुण्‍य कालिका द्वीप से उसका रत्‍न-भंडार और बड़वाश्‍व हर लाया। इसके अलावा उसे इस शरीर में आम्रपाली का रूप भी खींच लाया। वह भद्रनंदिनी (कुंडनी/विषकन्‍या) का मदभंजन भी करेगा। युद्ध में रक्‍तपान भी करेगा। यह भी कहा कि ये रहस्‍य अपने तक ही रखे। देवजुष्‍ट सेट्ठिपुत्र पुंडरीक भद्रनंदिनी के पास गया। उसकी जूठी मदिरा पी। चुम्‍बन द्वारा उसका प्राणहरण किया।


title: वैशाली की नगरवधू

text: अम्‍बपाली का जन्‍मोत्‍सव मनाया जा रहा था। सप्‍तभूमिप्रासाद में जनसाधारण को उत्‍सव के लिए बेरोकटोक आने की आजादी थी। वहाँ युवराज स्‍वर्णसेन ने कहा कि आज दस्‍यु बलभद्र यहाँ होता तो खड्ग मदिरा में डुबो उसके आरपार कर देता। दस्‍यु वहाँ आया। एक चषक मद्य माँगने लगा। सूर्यमल्‍ल खड्ग ले उसपर झपटा। अम्‍बपाली ने उसे रोका। पहले मद्य देने को कहा। उसने मद्य पीया। युवराज को चुनौती दी। युवराज ने हमला किया पर दस्‍यु बचा गया। उसने युवराज के कंठ पर खड्ग रख उसे प्राण-भिक्षा माँगने को कहा। सामन्त-पुत्रों ने खड्ग उठाए तो कक्ष में अनेक दस्‍यु आ गए। दस्‍यु ने सभी को गहने आदि उतार अपने चरणों में रखने को कहा। सबने यही किया। कक्ष के बाहर भी अनेक दस्‍यु थे। अम्‍बपाली ने कहा कि सब कुछ लूट लो पर उन्‍होंने अन्‍न ही लूटा। वे दस्‍यु नहीं, भूखे कृषक थे। फिर दस्‍यु-समुदाय चला गया।


title: वैशाली की नगरवधू

text: जयराज छद्मवेश में राजगृह जा रहे थे। मार्ग में मागध गुप्‍तचर मिले तो उनसे निपटे। कुछ को धोखा दिया, दो को मार डाला। फिर राजगृह की ओर चले। दस्‍यु बलभद्र, आम्रपाली, स्‍वर्णसेन और सूर्यमल्‍ल मधुबन पहुँचे। वे पहाड़ी पर चढ़ गए। नीचे जगह-जगह आग जल रही थी। दस्‍यु थे। तभी वैशाली की सेना ने दस्‍यु-दल पर हमला किया। दस्‍यु सहसा गायब हो गए। सारी सेना घाटी में आ गई तो दस्‍यु-सेना उसके पीछे फैल गई। सेना को तीन ओर से घेरा। मारने लगी। स्‍वर्णसेन और सूर्यमल्‍ल ने आत्‍मसमर्पण कर नरसंहार रुकवाया। फिर दस्‍यु बलभद्र ने अतिथियों के आतिथ्‍य की समुचित व्‍यवस्‍था गुफाओं में कराई।


title: वैशाली की नगरवधू

text: अम्‍बपाली जहाँ ठहरी थी, वहाँ सोम आया। सोम ने अपना हृदय समर्पित किया। अम्‍बपाली को सोम के मागध होने से बुरा लगा। उसने सोम से अपनी रक्षा की याचना की। जयराज राजगृह पहुँचे। पांथागार-अध्‍यक्ष से पूछा किन्तु वहाँ जगह नहीं थी। वैशाली के राजदूत वहीं ठहरे थे। जयराज ने स्‍वर्ण दिया तो एक अन्यनागरिक के मकान में ठहरने की व्‍यवस्‍था हुई। वहाँ एक 18 वर्षीय युवक सेवक भी मिला। प्रतिहार ने जयराज को बताया कि उसकी पत्‍नी वणिक सुखदास के पास गई थी ताकि सौदा ठीक से पट जाए। पत्‍नी सुंदर थी, सुखदास मोहित हो गया। बोला- आज रात मेरी सेवा में रहे तो 500 घोड़े और एक सहस्र चीनांशुक भेंट कर दूँगा। उसने मुझसे पूछा तो मैंने कहा- एक ही रात में इतना मिले तो हर्ज क्‍या है। उसने अश्‍व और चीनांशुक तो मेरे पास भेज दिए पर स्‍वयं नहीं आ रही। जयराज ने उसे यह कहकर सोने भेज दिया कि कल कुछ करेंगे। अगले दिन जयराज सुखदास के घर गए। सुखदास को डराया। प्रतिहार की पत्‍नी से बात की। पत्‍नी ने वही कहा कि उस लोभी पति से तो यह अच्‍छा जो एक रात के लिए इतना दे दे। जयराज ने उसका समर्थन किया। लौट आए।


title: वैशाली की नगरवधू

text: वैशाली के दूत का बिम्‍बसार ने स्‍वागत किया। प्रतिहार के जरिये उस दूत से गुपचुप जयराज मिलता रहा। यह मागध संधिवैग्राहिक अभय कुमार को भी पता नहीं लगा। जयराज राजगृह में घूम-घूम जानकारियाँ जुटाते रहे। प्रतिहार की पत्‍नी उनको अंतःपुर के समाचार देने लगी। वैशाली के दूत ने उनसे मिल तय किया कि गणदूत बनकर जयराज ही सम्राट से मिलें। जयराज अनायास ही गणदूत बन सम्राट के सामने पेश हुए। मगध-नरेश ने गणदूतों का स्‍वागत किया। जयराज ने लिच्‍छवि कुमारी से विवाह का प्रस्‍ताव रखा जिसे बिम्‍बसार ने अस्वीकार कर दिया। जयराज और सम्राट में तनातनी हुई। जयराज क्रोधित और चिंतित होकर लौटे। अभयकुमार ने सम्राट को बताया कि गणदूत कोई और था तथा पेश कोई और हुआ। सम्राट ने दोनों को बंदी बना लाने का आदेश दिया। दोनों राजगृह से जा चुके थे। सम्राट ने सीमांत रक्षक को यही आदेश किसी भी मूल्‍य पर पूरा करने को कहा। जयराज जब सम्राट के सामने गए, उससे पहली रात ही गणदूत काप्‍यक ने महत्‍वपूर्ण जानकारियाँ ले वैशाली की ओर प्रस्‍थान कर दिया था। जयराज सम्राट से मिलकर अपने डेरे पर न जाकर युवक सेवक के साथ सीधे प्रस्‍थान कर गए।


title: वैशाली की नगरवधू

text: अभयकुमार ने जयराज का रास्‍ता घेर ही लिया। जयराज भाग रहे थे और सोच रहे थे- युद्ध अनिवार्य। देवी अम्‍बपाली द्वारा ही मगध-साम्राज्‍य पर विजय सम्भव होगी। देखा कि वैशाली में जो युद्ध की आशंका है, वह मगध में नहीं है। सब निश्चिन्त हैं। जयराज और युवक सेवक के बीच बातचीत हुई। युवक की ससुराल पास ही थी। वहीं चलना तय किया पर शत्रुओं ने घेर लिया। जयराज ने युवक को ससुराल की ओर भगा दिया ताकि तुरन्त सहायता ला सके। स्‍वयं युद्ध किया। घायल हुए पर युद्ध जारी रखा। सेवक सहायता ले आया। सभी शत्रु मृत/बंदी हुए। अभयकुमार बंदी बनाए गए। सब गाँव की ओर चले। जयराज ने युवक सेवक को स्‍वर्ण दे घोड़ा मँगवाया और वैशाली प्रस्‍थान किया। युवक से कहा कि अभय राजकुमार है। इसे राजगृह भेज देना। तुम सुबह वैशाली के लिए चल देना। -मगध सेनापति चण्‍डभद्रिक और सम्राट ने युद्ध-तैयारियों का जायज़ा लिया। सेना को कूच की आज्ञा देने को कहा। -मोहन-गृह में वैशाली की दूसरी मंत्रणा हुई। उसमें जयराज ने बताया कि दस्‍यु बलभद्र ही सोम है और वह वैशाली में सदलबल मौजूद है। मगध-सेना व्‍यवस्थित है। वे सैनिक नौकरी के लिए लड़ते हैं, वैशाली के सैनिक अपने संघ की स्‍वतंत्रता के लिए। मगध-सेना कई जगह फँसी है। सेनापति सिंह ने वैशाली की सेना की तैयारियों की ख़बर दी। निर्णय हुआ कि मगध आक्रमण की प्रतीक्षा करने की बजाय उसपर अवसर आते ही आक्रमण हो। वर्षकार व उनके सहायक बन्दी बनाए जाएँ। वैशाली में वर्षकार, सोमिल, नन्दन साहू, सेट्ठि कृतपुण्‍य बंदी बना लिए गए। सेट्ठिपुत्र को घर में नजरबंद किया गया। सर्वत्र सैन्‍य हलचल थी। सभी स्‍वस्‍थ वयस्‍क पुरुष अनिवार्यतः सैनिक बना दिए गए। अम्‍बपाली-आवास भी फीका पड़ गया।


title: वैशाली की नगरवधू

text: मगध सम्राट ने सेना सहित राजगृह से वैशाली की ओर प्रयाण किया। वे स्‍कंधावार पहुँचे। सेनापति सिंह ने वैशाली की नौसेना व्‍यवस्‍था का निरीक्षण किया। चरों ने उनको मगधराज की संपूर्ण गतिविधि की खबर दी। मगधराज ने चंडभद्रिक को महासेनापति और सोमप्रभ को सेनापति बनाया। सारी सैन्‍य-व्‍यवस्‍था में सबके कर्त्‍तव्‍य निश्चित किए। युद्ध शुरू हो गया। दोनों ने एक-दूसरे के व्‍यूह भेदे। भयंकर युद्ध किया। एक ही दिन में दोनों पक्षों की अपार हानि हुई। दो लोग छिपते हुए वैशाली पहुँचे। सप्‍तभूमि प्रासाद गए। उनमें एक मगध सम्राट थे। सम्राट के साथ आर्य गोपाल। अम्‍बपाली ने सत्‍कार किया। दोनों के गायब होने से मगध सेनापति चिंतित हुए। भद्रिक और सोम ने वैशाली को नेस्‍तनाबूद करने का संकल्‍प किया। सम्राट के गायब होने का समाचार गुप्‍त रखा गया। नौसेना युद्ध में मगध की क्षति ज्यादा हुई। सोम ने कोसलराज विदूडभ और सेना द्वारा वैशाली को घेरा। एक लौह-यंत्र था- रथमूसल। उसकी चपेट में जो आता, उसी की चटनी बन जाती। वैशाली का पतन सन्निकट था। सम्राट ने सोम को संदेश भिजवाया कि अम्‍बपाली-आवास की रक्षा हो, सम्राट वहीं हैं। सोम ने युद्ध रोक दिया। वैशाली ने साँस ली। दूसरे मोर्चे पर भद्रिक को सिंह सेनापति और सेना ने तीन ओर से घेरा। महाशिलाकंटक विनाश यंत्र से वैशाली ने मगध सेना का खूब नाश किया। सोम से कोई सहायता भद्रिक को नहीं मिली। उलटे सोम द्वारा युद्ध रोक देने का समाचार मिला।


title: वैशाली की नगरवधू

text: अम्‍बपाली ने सम्राट को बताया कि भद्रिक घिर गए, कभी भी आत्‍मसमर्पण कर सकते हैं। सोम ने युद्ध बन्द कर दिया। सम्राट सोम पर कुपित हुए। सोम की दृष्टि में एक नगरवधू को राजमहिषी बनाने के उद्देश्‍य से युद्ध छेड़ा गया था। अतः उन्‍होंने युद्ध बन्द किया। सम्राट गुप्‍त मार्ग से सोम तक पहुँचे। दोनों में विवाद हुआ फिर् युद्ध हुआ। सम्राट को गिरा उनके वक्ष पर सोम ने पाँव और कण्ठ पर खड्ग रखा। तभी अम्‍बपाली ने वहाँ आकर सम्राट के प्राणों की भिक्षा माँगी। कहा कि वह मगध साम्राज्ञी कभी नहीं बनेगी। सोम ने सम्राट को प्राणदान दिए पर बन्दी बना लिया। अम्‍बपाली को लिच्‍छवि सेनापति के अधिकार-क्षेत्र में पहुँचा दिया गया। भद्रिक ने आत्‍मसमर्पण कर दिया। माँग की कि वर्षकार से परामर्श करने दिया जाए ताकि संधि-वार्ता ठीक से हो सके और मगध सैनिकों को उनके अस्‍त्रों व अश्‍वों के साथ लौटने दिया जाए। सिंह ने वचन दिया कि यही होगा।


title: वैशाली की नगरवधू

text: सिंह ने युद्ध-क्षेत्र का निरीक्षण किया। अनेक मागध भी घायल थे। उनके उपचार की व्‍यवस्‍था भी की। वैशाली के संथागार में पराजित शत्रु द्वारा प्रस्‍तावित संधि पर विचार हुआ। वैशाली की तीन शर्तें थीं : शत्रु का सैन्‍य-बल दुर्बल हो। शत्रु यथेष्‍ट युद्ध-क्षति दे। सुदूर पूर्वी तट हमारे व्‍यापार के लिए खुला रहे। सर्वसम्‍मति से प्रस्‍ताव स्‍वीकार हो गया। गणोत्‍सव मनाया गया पर अम्‍बपाली-आवास सूना रहा, अंधकाराच्‍छन्‍न। सोम था युद्ध-क्षेत्र में। उसकी माँ वहाँ आई। उसकी गोद में वह रोया। माँ ने बताया कि उसके पिता बन्दी हैं। सम्राट ही उसके पिता हैं। उन्‍हें वह मुक्‍त करे। मरने से पहले माँ ने बताया कि उसकी बहिन के पिता वर्षकार हैं और उसके बिम्‍बसार। सोम ने बन्दीगृह जाकर पिता से क्षमा माँगी। दोनों ने मातंगी का अंतिम संस्‍कार किया। सोम ने कसम खाई कि अम्‍बपाली का पुत्र ही मगध सम्राट होगा। युद्ध के परिणामस्‍वरूप विजय पाने पर भी वैशाली का सुख सूख गया। अम्‍बपाली का द्वार सदैव बन्द रहता। उसने पुत्र को जन्‍म दिया, जिसे मगध सम्राट के पास पहुँचा दिया गया।


title: वैशाली की नगरवधू

text: उरुबेला तीर्थ में गौतम बुद्ध थे। उनके धर्म व संघ के प्रथम दो उपासक थे- भिल्‍लक और तपस्‍सू। उरुबेला में ही बुद्ध ने बुद्धत्‍व पाया। उनके विविध भिक्षु बने। इकसठ अर्हत् (शिष्‍य) बने। उन्‍हें दीक्षित करने का अधिकार दिया। गौतम बुद्ध राजगृह पधारे। सोण कटिविंश भी दर्शनार्थ गया, प्रव्रज्‍या ली। शरीर सुकुमार था, तलवों में रोम उग आए। बुद्ध ने उसे एक तल्‍ले का जूता पहनने की अनुमति दी। उसके कहने पर सारे संघ के भिक्षुओं को भी यह अनुमति मिली। श्रेष्‍ठी अनाथीपिंडक ने राजगृह में बुद्ध का माहात्‍म्‍य जाना। श्रावस्‍ती में वर्षावास कराया। बहुत स्‍वर्ण खर्च किया। मगधेश बिम्‍बसार श्रेणिक, शालिभद्र को देखने गए । शालिभद्र को पहली बार पराधीनता का अनुभव हुआ। महावीर दर्शन। देशना-श्रवण। वैराग्‍य। दीक्षा। धन्‍य ने भी।


title: वैशाली की नगरवधू

text: बुद्ध आए और अम्‍बपाली की बाड़ी में ठहरे। सप्‍तभूमि प्रासाद का द्वार बहुत दिनों के बाद खुला। वह बुद्ध के दर्शनार्थ गई। उनको भोजन का निमन्त्रण दिया।लिच्‍छवि राजपुरुष भी उसी दिन उसी समय भोजन-निमन्त्रण देना चाहते थे। किन्तु बुद्ध वचनबद्ध थे। उन्‍होंने अम्‍बपाली से निमन्त्रण खरीदना चाहा किन्तु अम्‍बपाली ने कहा- पूरी वैशाली के बदले भी नहीं। प्रसाद के सप्‍तम खण्ड पर बुद्ध ने भोजन किया। अम्‍बपाली ने सर्वस्‍व त्‍यागा और संघ को अर्पित किया और दीक्षा ली। सोम ने भी दीक्षा ली।


title: २०११ क्रिकेट विश्व कप

text: आईसीसी (ICC) क्रिकेट विश्व कप २०११, दसवां क्रिकेट विश्व कप था और इसकी मेजबानी टेस्ट क्रिकेट खेलने वाले तीन दक्षिण एशियाई देशों द्वारा की गई थी: भारत, श्रीलंका और बांग्लादेश। यह विश्व कप भारत ने जीता था।


title: २०११ क्रिकेट विश्व कप

text: क्रिकेट विश्व कप की संयुक्त मेजबानी करने का यह बांग्लादेश का पहला अवसर था। 14 निर्धारित राष्ट्रीय टीमों के बीच प्रतिस्पर्धा के साथ यह विश्व कप अंतर्राष्ट्रीय एक दिवसीय क्रिकेट की तर्ज पर था। विश्व कप का आयोजन फरवरी और अप्रैल 2011 की शुरुआत के बीच था, जिसके अंतर्गत पहला मैच 19 फ़रवरी 2011 को संयुक्त मेजबान भारत और बांग्लादेश के बीच मीरपुर, ढाका के शेर-ए-बांगला राष्ट्रीय स्टेडियम में खेला गया। इसका उद्घाटन समारोह प्रतियोगिता के शुरू होने के दो दिन पूर्व 17 फ़रवरी 2011 को था। विश्व कप का अंतिम मैच 2 अप्रैल 2011 को मुंबई के वानखेड़े स्टेडियम में था।


title: २०११ क्रिकेट विश्व कप

text: पाकिस्तान द्वारा भी विश्व कप की मेजबानी में भाग लिए जाने का अनुमान था लेकिन लाहौर में श्रीलंका की राष्ट्रीय क्रिकेट टीम पर 2009 में किये गए हमलों के मद्देनज़र अंतर्राष्ट्रीय क्रिकेट समिति (ICC) ने पाकिस्तान को मेजबानी के अधिकार से वंचित रखने का निर्णय लिया। आरम्भ में आयोजन समिति का मुख्यालय लाहौर में स्थित था लेकिन अब इसे मुंबई में स्थानांतरित कर दिया गया। पाकिस्तान द्वारा 14 मैचों की मेजबानी किये जाने के अनुमान था, जिसमे सेमिफाइनल मैच भी शामिल था। पाकिस्तान की मेजबानी वाले मैचों में से 8 मैच भारत को, 4 श्रीलंका को और 2 बांग्लादेश को दे दिए गए।


title: २०११ क्रिकेट विश्व कप

text: कौन से देश २०११ विश्व कप की मेजबानी करेंगे इसके सम्बन्ध में आईसीसी ने मूलतः ३० अप्रैल २००६ को अपने निर्णय की घोषणा कर दी थी।


title: २०११ क्रिकेट विश्व कप

text: ऑस्ट्रेलिया और न्यूज़ीलैंड ने भी प्रतियोगिता के लिए बोली लगायी थी और २०११ विश्व कप के लिए एक सफल ऑस्ट्रेलेसियन बोली के फलस्वरूप खेल में ५०-५० का विभाजन हो सकता था, जिसमे अंतिम मैच का सौदा अभी भी बाकी रहता| ट्रांस टैस्मान द्वारा लगायी गयी बोली, सीमाओं से परे, २०११ के लिए एकमात्र ऐसी बोली थी जो दुबई में आईसीसी (ICC) के मुख्यालय पर १ मार्च की निर्धारित समय-सीमा से पहले पहुंच गयी थी। क्रिकेट ऑस्ट्रेलिया के मुख्य प्रबंधन अधिकारी जेम्स सदरलैंड के अनुसार, ऑस्ट्रेलेसियन बोली की महत्त्वपूर्ण विशेषताएं बढ़िया प्रतियोगिता स्थल और अवसंरचना तथा प्रतियोगिता के दौरान टैक्स (कर) और कस्टम (सीमाशुल्क) संबंधी मुद्दों पर ऑस्ट्रेलिया और न्यूजीलैंड की सरकार की ओर से पूर्ण समर्थन था। न्यूज़ीलैंड की सरकार ने इस बात का भी आश्वासन दिया था कि ज़िम्बाब्वे को भी प्रतियोगित में हिस्सा लेने का मौका दिया जायेगा, ऐसा देश में चल रहे उस राजनीतिक विवाद के कारण था जिसमे यह चर्चा हो रही थी कि उनके देश को २००५ में ज़िम्बाब्वे के दौरे पर जाने की आज्ञा मिलनी चाहिए या नहीं। ऑस्ट्रेलियाई बोली को पूर्व वेस्ट इंडीज कप्तान शिवनारायण चंद्रपॉल का भी समर्थन प्राप्त था।


title: २०११ क्रिकेट विश्व कप

text: आईसीसी अध्यक्ष एहसान मनी ने कहा कि बोली हेतु अपनी स्वीकृति पुस्तिका देने में एशियाई ब्लॉक द्वारा लिए गए अतिरिक्त समय के कारण चार-देशों की बोलियों को नुकसान पहुंचा है। हालांकि, जब मतदान का समय आया तो एशिया ने तीन मतों की तुलना में सात मत प्राप्त करके मेजबानी का अधिकार जीत लिया। पाकिस्तान क्रिकेट बोर्ड ने यह तथ्य प्रकट किया कि वह वेस्ट इंडीज़ क्रिकेट बोर्ड का निर्णायक मत था जिसने पूरे मामले को परिवर्तित कर दिया क्योंकि इससे एशिया की बोली के साथ बोली लगाने वाले चार देशों का समर्थन था जिसमे कि दक्षिण अफ्रीका और ज़िम्बाब्वे भी शामिल थे। पाकिस्तानी अखबार डॉन में यह खबर दी गयी कि एशियाई देशों ने २००७ विश्व कप के दौरान वेस्ट इण्डियन क्रिकेट के लिए कोष एकत्रित करने का वचन दिया है, जिसने मतदान की प्रक्रिया को प्रभावित किया। हालांकि, एशियाई बोली की पर्यवेक्षण समिति के अध्यक्ष, आई. एस. बिंद्रा ने कहा कि इस क्षेत्र में उनके द्वारा ४० करोड़ यू.एस. डॉलर के अतिरिक्त लाभ का वचन ही मत परिवर्तन का कारण रहा और यह "यह उनके समर्थन के बदले में नहीं किया गया था", साथ ही यह भी कि "वेस्ट इंडीज़ के खेलने का विश्व कप की बोली से कोई सम्बन्ध नहीं था"।


title: २०११ क्रिकेट विश्व कप

text: आईसीसी विश्व कप के कार्यक्रम स्थल को क्रिकेट खेलने वाले प्रमुख देशों के बीच परिवर्तित करते रहने को प्राथमिकता देती है। अब तक विश्व कप की मेजबानी, इंग्लैंड (तीन बार १९७५, १९७९, १९८३), भारत / पाकिस्तान १९८७, ऑस्ट्रेलिया / न्यूजीलैंड १९९२, भारत / पाकिस्तान / श्रीलंका १९९६, इंग्लैंड (यूके, नीदरलैंड्स) १९९९, दक्षिण अफ्रीका (ज़िम्बाब्वे, केन्या) २००३, वेस्ट इंडीज़ २००७, द्वारा की गयी है। २०११ के विश्व कप के लिए भारत / पाकिस्तान / श्रीलंका / बांग्लादेश के सामने ऑस्ट्रेलिया और न्यू जीलैंड दो सशक्त प्रतियोगी थे क्योंकि उन्होंने १९९२ से किसी भी विश्व कप की मेजबानी नहीं की थी। अंतिम मतदान में भारत जीत गया क्योंकि उन्होंने अपने पक्ष में यह तर्क रखा कि उन्हें विश्व कप की मेजबानी के अधिक अवसर मिलने चाहिए क्योंकि उनके राष्ट्रों का समूह अधिक बड़ा है। इस कारण, ऑस्ट्रेलिया / न्यूजीलैंड को २०१५ के विश्व कप की मेजबानी दे दी गयी।


title: २०११ क्रिकेट विश्व कप

text: २००७ में ही बाद में, यह चारों राष्ट्र २०११ विश्व कप के एक नए संशोधित प्रारूप के लिए राजी हो गए जोकि १९९६ विश्व कप के समान था, इसमें एक मात्र अंतर यह था कि १९९६ में हिस्सा लेने वाली टीमों की संख्या १२ थी जबकि २०११ में हिस्सा लेने वाली टीमों की संख्या १४ हो गयी। प्रतियोगिता का पहला चरण एक राउन्ड रॉबिन होगा जिसमे १४ टीमें २ समूहों में विभाजित की जायेंगी, प्रत्येक समूह में ७ टीमें होंगी| सभी ७ टीमें एक-एक बार, एक दूसरे के साथ खेलेंगी और दोनों समूहों में से शीर्ष चार टीमें क्वार्टर फाइनल में खेलने के लिए अहर्ता प्राप्त करेंगी। यह प्रारूप यह सुनिश्चित करता है कि यदि कोइ टीम प्रतियोगिता की शुरुआत में ही हार के कारण प्रतियोगिता से बाहर हो जाये तो भी वह कम से कम ६ मैच अवश्य खेलेगी।


title: २०११ क्रिकेट विश्व कप

text: आईसीसी के नियमों के अनुसार, सभी १० पूर्णकालिक सदस्य स्वतः ही विश्व कप के लिए अहर्ता प्राप्त कर लेते हैं, जिसमे जिमबाब्वे भी शामिल है जिन्होंने अपनी टीम के स्तर में सुधार होने तक अपने टेस्ट क्रिकेट खेलने के दर्जे को त्याग दिया है।


title: २०११ क्रिकेट विश्व कप

text: आईसीसी ने २०११ विश्व कप में हिस्सा लेने वाली सहयोगी टीमों के निर्धारण के लिए दक्षिण अफ्रीका में एक अहर्ता प्रतियोगिता का भी आयोजन किया था। आयरलैंड, जो पिछले विश्व कप से अब तक सर्वाधिक उत्कृष्ट प्रदर्शन करने वाला राष्ट्र रहा है, ने अंतिम मैच में कनाडा को हराकर इस प्रतियोगिता को जीत लिया। नीदरलैंड्स और केन्या ने भी तीसरा और चौथा स्थान प्राप्त करते हुए अहर्ता अर्जित कर ली।


title: २०११ क्रिकेट विश्व कप

text: निम्नलिखित १४ टीमों ने अंतिम प्रतियोगिता के लिए अर्हता प्राप्त की, वे देश जिनके सम्मुख * का चिन्ह हैं वे सहयोगी सदस्य हैं।


title: २०११ क्रिकेट विश्व कप

text: १७ अप्रैल २००९ को आईसीसी ने पाकिस्तान से विश्व कप की संयुक्त मेजबानी के अधिकार वापस ले लिए, ऐसा वहां व्याप्त "अनिश्चित सुरक्षा व्यवस्था" पर चल रही चिंता के कारण किया गया, विशेषतः २००९ में श्रीलंका के दौरे के दौरान लाहौर में हुए आतंकवादी हमलों के परिणामस्वरूप ही ऐसा हुआ।


title: २०११ क्रिकेट विश्व कप

text: पाकिस्तान क्रिकेट बोर्ड ने यह संकेत दिए कि यदि उनसे भारत में खेलने को कहा गया तो वह विश्व कप में हिस्सा लेने से इनकार सकते हैं। हालांकि, इस बात का कोई ठोस सबूत नहीं हैं कि क्या वास्तव में ऐसा होगा।


title: २०११ क्रिकेट विश्व कप

text: यह अनुमानित है कि प्रतियोगिता की मेजबानी छिन जाने से पीसीबी (PCB) को १ करोड़ ५ लाख डॉलर का नुकसान होगा। यह आंकड़ा सिर्फ ७,५०,००० डॉलर की मैच फीस अंतर्भुक्त है जिसकी आईसीसी ने गारंटी दी थी। पीसीबी (PCB) और पाकिस्तानी सरकार का कुल नुकसान इससे कहीं अधिक होने की उम्मीद है।


title: २०११ क्रिकेट विश्व कप

text: ९ अप्रैल २००९ को, पीसीबी (PCB) के अध्यक्ष इजाज़ बट ने यह बताया कि उन्होंने आईसीसी के निर्णय के विरोध में एक कानूनी नोटिस जारी किया है। हालांकि, आईसीसी का यह दावा है कि पीसीबी (PCB) अब भी एक संयुक्त मेज़बान है, उन्होंने ने तो केवल मैचों के स्थान बदलकर पाकिस्तान से बाहर कर दिए हैं। पाकिस्तान ने यह प्रस्ताव रखा है कि दक्षिण एशिया २०१५ के विश्व कप की मेजबानी करे और ऑस्ट्रेलिया / न्यूजीलैंड २०११ के विश्व कप की मेजबानी करे, हालांकि उसके अन्य संयुक्त मेज़बान इस विकल्प से सहमत नहीं हुए और इसलिए यह रूपायित नहीं हो सका।


title: २०११ क्रिकेट विश्व कप

text: 11 अप्रैल 2005 को पाकिस्तान क्रिकेट बोर्ड के अध्यक्ष शहरयार खान ने मैचों के आवंटन पर सहमति की घोषणा की। मूल योजना के अनुसार अंतिम मैच की मेजबानी भारत को करनी थी, जबकि पकिस्तान और श्रीलंका सेमिफाइनल की मेजबानी करने वाले थे। और उद्घाटन समारोह बांग्लादेश में होना था।


title: २०११ क्रिकेट विश्व कप

text: संयुक्त मेजबानी के दर्जे से वंचित किये जाने के बाद, पाकिस्तान ने अपने देश में होने वाले मैचों को संयुक्त अरब अमीरात में आयोजित करने के लिए बोली लगायी क्योंकि वह एक निष्पक्ष प्रतियोगिता स्थल हो सकता था। यह पिछले महीनों में पाकिस्तान द्वारा आबू धाबी, दुबई और शारजाह में मैच खेले जाने के परिणामस्वरूप हुआ था। इन स्टेडियम की पिचें भी पाकिस्तानी खिलाड़ियों के अनुकूल विकसित की गयी थीं। इससे समय सारिणी में भी कोई छेड़खानी नहीं होती क्योंकि मुंबई शहर से नियमित रूप से दुबई के लिए विमान चलते रहते हैं।


title: २०११ क्रिकेट विश्व कप

text: हालांकि, 28 अप्रैल 2009 को, आईसीसी (ICC) ने उन मैचों के स्थान बदलने की घोषणा की जो पाकिस्तान में खेले जाने वाले थे। इसके फलस्वरूप, अब भारत 8 प्रतियोगिता स्थलों के बीच 29 मैचों की मेजबानी करेगा जिसमे अंतिम (फाइनल) और एक सेमिफाइनल मैच भी शामिल है; श्रीलंका तीन प्रतियोगिता स्थलों के बीच 12 मैचों की मेजबानी करेगा जिसमे एक सेमीफाइनल भी होगा; जबकि बांग्लादेश 2 प्रतियोगिता स्थलों के बीच 8 मैचों की मेजबानी करेगा और साथ ही साथ 17 फ़रवरी 2011 को उद्घाटन समारोह का आयोजन भी बांग्लादेश में ही होना है।


title: २०११ क्रिकेट विश्व कप

text: 1 जून 2010 को मुंबई में प्रतियोगिता की केन्द्रीय आयोजन समिति की बैठक के बाद 2011 विश्व कप के लिए टिकटों की बिक्री का पहला चरण भारत, श्रीलंका और बांग्लादेश में शुरू किया गया। समिति ने कहा कि टिकट की कीमत वहनीय है, सबसे सस्ते टिकट की कीमत श्रीलंका में 20 सेंट है। जनवरी 2011 में, आईसीसी ने भारत के कोलकाता स्थित ईडेन गार्डेन्स को अनुपयुक्त घोषित कर दिया और कहा कि इसके 27 फ़रवरी जिस दिन वहां भारत और इंग्लैंड के बीच मैच होना है, तक पूर्ण हो जाने की सम्भावना है। इसके परिणामस्वरूप, अब यह मैच दूसरे स्थान पर होगा।


title: २०११ क्रिकेट विश्व कप

text: उद्घाटन समारोह का आयोजन बांग्लादेश में होगा। इस समारोह का कार्यक्रम स्थल ढाका, बांग्लादेश में स्थित बंगबंधु राष्ट्रीय स्टेडियम होगा। यह समारोह 17 फ़रवरी 2011 को, विश्व कप के प्रथम मैच के दो दिन पूर्व हुआ।


title: २०११ क्रिकेट विश्व कप

text: आईसीसी क्रिकेट विश्व कप 2011, जोकि विश्व की तीसरी सबसे बड़ी क्रीड़ा प्रतियोगिता है और बांग्लादेश, भारत व श्रीलंका में 19 फ़रवरी 2011 से 2 अप्रैल 2011 तक आयोजित होगी, के राजदूत की भूमिका में उन्हें प्रतियोगिता के लिए आईसीसी की अगुआई में विभिन्न कार्यकर्मों के प्रोत्साहन और समर्थन के लिए बुलाया जायेगा।


title: २०११ क्रिकेट विश्व कप

text: स्टम्पी 2011 विश्व कप का आधिकारिक शुभंकर है। इसका अनावरण 2 अप्रैल 2010 को शुक्रवार के दिन, कोलम्बो, श्रीलंका में एक समारोह में किया गया था। यह एक 10 वर्षीय हाथी है जो बहुत छोटा, उत्साही और दृढ़निश्चयी है। संपूर्ण विश्व के सभी क्रिकेट प्रेमी शुभंकर का नाम रखे जाने की एक प्रतियोगिता में हिस्सा ले सकते थे। शुभंकर के आधिकारिक नाम की घोषणा 2 अगस्त 2010 को अंतर्राष्ट्रीय क्रिकेट परिषद द्वारा जुलाई 2010 के अंतिम सप्ताह में संचालित एक ऑनलाइन प्रतिस्पर्धा के बाद की गयी थी। इसका अनावरण सचिन तेंदुलकर, महेंद्र सिंह धोनी और कुमार संगाकारा जैसे खिलाड़ियों द्वारा विश्व कप शुरू होने के 200 दिन पूर्व किया गया था।


title: २०११ क्रिकेट विश्व कप

text: 2011 विश्व कप का आधिकारिक गीत "दे घुमा के" की संगीत रचना शंकर-एहसान-लॉय द्वारा की गयी है और इसे हिंदी, बांग्ला और सिंहाला भाषाओँ में गाया गया है। यह शंकर महादेवन और दिव्य कुमार द्वारा गाया गया है और इसका विपणन ओजैल्वी एंड मैथर द्वारा किया गया है। इसमें भारतीय लय की लदी शामिल है और साथ ही साथ रॉक और हिप-हॉप के मसाले भी हैं। यह गीत प्रतियोगिता के उद्घाटन समारोह में बजाया जायेगा जो 17 फ़रवरी 2011 को बांग्लादेश में होना है।


title: २०११ क्रिकेट विश्व कप

text: प्रत्येक प्रतियोगिता के साथ विश्व कप एक मीडिया कार्यक्रम के रूप में विकसित होता गया है। अंतर्राष्ट्रीय क्रिकेट परिषद ने 2011 विश्व कप के प्रसारण अधिकार लगभग 2 बिलियन यूएस डॉलर में ईएसपीएन (ESPN) स्टार स्पोर्ट्स और स्टार क्रिकेट को बेच दिए हैं। इस प्रतियोगिता का प्रसारण पूरे विश्व में, लगभग 220 देशों में होगा।


title: २०११ क्रिकेट विश्व कप

text: आईसीसी क्रिकेट विश्व कप ट्रॉफी एक चलायमान ट्रॉफी है, जो 1999 से विजेता टीम को दी जाती आ रही है। इसकी डिजाइन गेरार्ड एंड कम्पनी द्वारा 2 महीने के अन्दर तैयार की गयी थी। वास्तविक ट्रॉफी आईसीसी के दुबई स्थित मुख्यालय में रखी हुई है। विजेता टीम को इसकी एक प्रतिकृति दी जाती है। इन दोनों के बीच एकमात्र अंतर यह है कि वास्तविक ट्रॉफी में सभी पिछले विजेताओं के नाम लिखे गए हैं।


title: २०११ क्रिकेट विश्व कप

text: 2011 विश्व कप की विजेता टीम अपने साथ 3 मिलियन यूएस डॉलर की पुरस्कार राशि लेकर जायेगी और द्वीतीय विजेता बनने वाली टीम 1.5 मिलियन यूएस डॉलर की पुरस्कार राशि प्राप्त करेगी, इस पर भी अंतर्राष्ट्रीय क्रिकेट परिषद इस बेहद मांग पूर्ण प्रतियोगिता के लिए कुल आवंटन को दुगना कर 10 मिलियन यूएस डॉलर तक भी कर सकता है। यह निर्णय 20 अप्रैल 2010 को दुबई में आयोजित आईसीसी (ICC) बोर्ड की बैठक में लिया गया था।


title: २०११ क्रिकेट विश्व कप

text: 2011 विश्व कप के लिए सभी भारतीय स्टेडियम का चुनाव पहले ही हो चुका है और बांग्लादेश व श्रीलंका के प्रतियोगिता स्थलों का चुनाव 2009 के अक्टूबर महीने के अंत में हो गया था। 2 नवम्बर 2009 को मुंबई में अंतर्राष्ट्रीय क्रिकेट परिषदद्वारा 2011 विश्व कप हेतु सभी प्रतियोगिता स्थलों की घोषणा की जा चुकी थी। श्रीलंका में दो नए स्टेडियम विशेषरूप से 2011 विश्व कप के लिए ही बनाये गए हैं। ये कांडी और हम्बनटोटा में स्थित हैं।


title: २०११ क्रिकेट विश्व कप

text: अम्पायर चयन दल ने विश्व कप के लिए 18 अम्पायरों का चुनाव किया, इस संख्या में एक आरक्षित अम्पायर, इनामुल हक़ शामिल नहीं है: 5 ऑस्ट्रेलिया से, 6 एशिया से, 3 इंग्लैंड से, 2 न्यू जीलैंड से और दक्षिण अफ्रीका तथा वेस्ट इंडीज़ से एक-एक हैं।


title: २०११ क्रिकेट विश्व कप

text: प्रत्येक देश ने, प्रतियोगिता के लिए अपने अंतिम दल के चयन से पूर्व एक 30 सदस्यीय प्रारंभिक दल का चुनाव किया, फिर इसके सदस्यों की संख्या घटाकर 15 की गयी। सभी 14 सदस्यों ने अपने अंतिम दल की घोषणा 19 जनवरी 2011 से पूर्व कर दी थी।


title: बम्लेश्वरी देवी मंदिर

text: बम्लेश्वरी देवी मंदिर (Bamleshwari Temple) या बम्बलेश्वरी देवी मंदिर (Bambleshwari Temple) भारत के छत्तीसगढ़ राज्य के राजनांदगाँव ज़िले के डोंगरगढ़ नगर में ऊँची पहाड़ी पर स्थित एक हिन्दू मन्दिर है। इसे कभी-कभी "बड़ी बम्लेश्वरी मंदिर" भी कहा जाता है क्योंकि इस परिसर से आधा किमी दूर नीचे एक अलग "छोटी बम्लेश्वरी मन्दिर" भी स्थित है। क्वार मास की नवरात्रि और चैत्र मास की नवरात्रि को यहाँ दर्शन के लिये भारी भीड़ एकत्र होती है। नौरात्रि में यहाँ 'ज्योतिकलश' प्रकाशित किया जाता है।


title: बम्लेश्वरी देवी मंदिर

text: डोंगरगढं चारो ओर हरी-भरी पहाडियों, छोटे-बड़े तालाबों एवं पश्चिम में पनियाजोब जलाशय, उत्तर में ढारा जलाशय तथा दक्षिण में मडियान जलाशय से घिरा प्राकृतिक सुंदरता से परिपूर्ण स्थान है। कामाख्या नगरी व डुंगराज्य नगर नामक प्राचीन नामों से विख्यात डोंगरगढ में उपलब्ध खंडहरों एवं स्तंभों की रचना शैली के आधार पर शोधकर्ताओं ने इसे कलचुरी काल का एवं १२वीं-१३वीं सदी के लगभग का पाया है। किन्तु अन्य सामग्री जैसे -मूर्तियों के गहने, अनेक वस्त्रों, आभूषणों, मोटे होंठ एवं मस्तक के लंबे बालो की सूक्ष्म मीमांसा करने पर इस क्षेत्र की मूर्तिकला पर गोडकला का प्रभाव परिलक्षित हुआ है। इससे यह अनुमान लगाया जा सकता है कि १६ वीं शताब्दी तक डुंगराज्य नगर गोड राजाओं के आधिपत्य में रहा। गोड राजा पर्याप्त सामर्थ्यवान थे। जिससे राज्य मे शांति तथा व्यवस्था स्थापित थी। यहां की प्रजा भी सम्पन्न थी। जिसके कारण मूर्तिशिल्प तथा गृह निर्माण कला का उपयुक्त वातावरण था। लोकमतानुसार अब २२०० वर्ष पूर्व डोंगरगढ प्राचीन नाम कामाख्या नगरी में राजा वीरसेन का शासन था जो कि निःसंतान थे। पुत्र रत्न की कामना हेतु उसने महिषामती पुरी मे स्थित शिवजी और भगवती दुर्गा की उपासना की। जिसके फलस्वरूप रानी एक वर्ष पश्चात पुत्र रत्न की प्राप्ति हुई। ज्योतिषियों ने नामकरण मे पुत्र का नाम मदनसेन रखा। भगवान शिव एवं माँ दुर्गा की कृपा से राजा वीरसेन को पुत्र रत्न की प्राप्ति हुई। इसी भक्ति भाव से प्रेरित होकर कामाख्या नगरी मे माँ बम्लेश्वरी का मंदिर बनवाया गया। माँ बम्लेश्वरी को जगदम्बा जिसमें भगवान शिव अर्थात महेश्वर की शक्ति विद्यमान है, के रूप मे जाना जाने लगा। राजा मदनसेन एक प्रजा सेवक शासक थे। उनके पुत्र हुए राजा कामसेन जिनके नाम पर कामाख्या नगरी का नाम कामावती पुरी रखा गया। कामकन्दला और माधवनल की प्रेमकथा भी डोंगरगढ की प्रसिध्दी का महत्वपूर्ण अंग है। कामकन्दला, राजा कामसेन के राज दरबार मे नर्तकी थी। वही माधवनल निपुण संगीतग्य हुआ करता था।


title: बम्लेश्वरी देवी मंदिर

text: एक बार राजा के दरबार मे कामकन्दला के नृत्य का आयोजन हुआ परन्तु ताल एवं सुर बिगडने से माधवनल ने कामकन्दला के पैर के एक पायल मे नग न होना व मृदंअग बजाने वाले का अंगुठा नकली अर्थात मोम का होना जैसी त्रुटि निकाली। इससे राजा कामसेन अत्यन्त प्रभावित हुए और उसने अपनी मोतियों माला उन्हे सौपकर माधवनल के सम्मान मे नृत्य करने को कहा। कामकन्दला के नृत्य से प्रभावित होकर माधवनल ने राजा कामसेन की दी हुई मोतियो की माला कामकन्दला को भेट कर दी। इससे राजा क्रोधित हो गया। उन्होने माधवनल को राज्य से निकाल दिया लेकिन माधवनल राज्य से बाहर न जाकर डोंगरगढ की पहाडियो की गुफा मे छिप गया। प्रसंगवश कामकन्दला व माधवनल के बीच प्रेम अंकुरित हो चुका था। कामलन्दला अपनी सहेली माधवी के साथ छिपकर माधवनल से मिलने जाया करती थी। दूसरी तरफ राजा कामसेन का पुत्र मदनादित्य पिता के स्वभाव के विपरीत नास्तिक व अय्याश प्रकृति का था। वह कामकन्दला को मन ही मन चाहता था और उसे पाना चाहता था। मदनादित्य के डर से कामकन्दला उससे प्रेम का नाटक करने लगी। एक दिन माधवनल रात्रि मे कामकन्दला से मिलने उसके घर पर था कि उसी वक्त मदनादित्य अपने सिपाहियो के साथ कामकन्दला से मिलने चला गया। यह देख माधवनल पीछे के रास्ते से गुफा की ओर निकल गया। घर के अंदर आवाज़ेंआने की बात पूछ्ने पर कामकन्दला ने दीवारों से अकेले मे बात करने की बात कही। इससे मदनादित्य संतुष्ट नही हुआ और अपने सिपाहियों से घर पर नजर रखने को कहकर महल की ओर चला गया। एक रात्रि पहाड़ियों से वीणा की आवाज सुन व कामकन्दला को पहाड़ी की तरफ जाते देख मदनादित्य रास्ते में बैठकर उसकी प्रतीक्षा करने लगा परन्तु कामकन्दला दूसरे रास्ते से अपने घर लौट गई। मदनादित्य ने शक होने पर कामकन्दला को उसके घर पर नजरबंद कर दिया। इस पर कामकन्दला और माधवनल माधवी के माध्यम से पत्र व्यवहार करने लगे किन्तु मदनादित्य ने माधवी को एक रोज पत्र ले जाते पकड़ लिया। डर व धन के प्रलोभन से माधवी ने सारा सच उगल दिया। मदनादित्य ने कामकन्दला को राजद्रोह के आरोप मे बंदी बनाया और माधवनल को पकड़ने सिपाहियों को भेजा। सिपाहियों को आते देख माधवनल पहाड़ी से निकल भागा और उज्जैन जा पहुँचा। उस समय उज्जैन मे राजा विक्रमादित्य का शासन था जो बहुत ही प्रतापी और दयावान राजा थे। माधवनल की करूण कथा सुन उन्होने माधवनल की सहायता करने की सोच अपनी सेना कामाख्या नगरी पर आक्रमण कर दिया। कई दिनो के घनघोर युध्द के बाद विक्रमादित्य विजयी हुए एवं मदनादित्य, माधवनल के हाथो मारा गया। घनघोर युध्द से वैभवशाली कामाख्या नगरी पूर्णतः ध्वस्त हो गई। चारो ओर शेष डोंगर ही बचे रहे तथा इस प्रकार डुंगराज्य नगर पृष्टभुमि तैयार हुई। युध्द के पश्चात विक्रमादित्य द्वारा कामकन्दला एवं माधवनल की प्रेम परीक्षा लेने हेतु जब यह मिथ्या सूचना फैलाई गई कि युध्द मे माधवनल वीरगति को प्राप्त हुआ तो कामकन्दला ने ताल मे कूदकर प्राणोत्सर्ग कर दिया। वह तालाब आज भी कामकन्दला के नाम से विख्यात है। उधर कामकन्दला के आत्मोत्सर्ग से माधवनल ने भी अपने प्राण त्याग दिये। अपना प्रयोजन सिध्द होते ना देख राजा विक्रमादित्य ने माँ बम्लेश्वरी देवी (बगुलामुखी) की आराधना की और अतंतः प्राणोत्सर्ग करने को तत्पर हो गये। तब देवी ने प्रकट होकर अपने भक्त को आत्मघात से रोका। तत्पश्चात विक्रमादित्य ने माधवनल कामकन्दला के जीवन के साथ यह वरदान भी मांगा कि माँ बगुलामुखी अपने जागृत रूप मे पहाडी मे प्रतिष्टित हो। तबसे माँ बगुलामुखी अपभ्रंश बमलाई देवी साक्षात महाकाली रूप मे डोंगरगढ मे प्रतिष्ठित है। सन १९६४ मे खैरागढ रियासत के भुतपूर्व नरेश श्री राजा बहादुर, वीरेन्द्र बहादुर सिंह द्वारा मंदिर के संचालन का भार माँ बम्लेश्वरी ट्रस्ट कमेटी को सौंपा गया था। डोंगरगढ के पहाड मे स्थित माँ बम्लेश्वरी के मंदिर को छत्तीसगढ का समस्त जनसमुदाय तीर्थ मानता है। यहां पहाडी पर स्थित मंदिर पर जाने के लिये सीढीयों के अलावा रोपवे की सुविधा भी है। यहां यात्रियो की सुविधा हेतु पहाडो के ऊपर पेयजल की व्यवस्था, विध्दुत प्रकाश, विश्रामालयों के अलावा भोजनालय व धार्मिक सामग्री खरीदने की सुविधा है। डोंगरगढ रायपुर से १०० किमी की दूरी पर स्थित है। तथा मुंबई-हावडा रेल्वे के अन्तर्गत भी आता है। यह छत्तीसगढ का अमुल्य धरोहर है।


title: एस.आर. बोम्मई बनाम भारत गणराज्य

text: एस.आर. बोम्मई बनाम यूनियन ऑफ इंडिया (1994 AIR 1918 SC: (1994) SCC1 3) के ऐतिहासिक फैसले में भारत के सर्वोच्च न्यायालय ने अनुच्छेद 356 और इससे जुड़े विभिन्न प्रावधानों पर विस्तार से चर्चा की थी। अनुच्छेद 356 के दुरुपयोग को इस फैसले के द्वारा रोक दिया गया। इस मामले के कारण केन्द्र-राज्य संबंधों पर भारी प्रभाव पड़ा।


title: एस.आर. बोम्मई बनाम भारत गणराज्य

text: सितम्बर 1988 में कर्नाटक में जनता पार्टी और लोक दल पार्टी ने मिलकर एक नई पार्टी जनता दल बनाकर सरकार बनाने का दावा किया था। जनता दल एसआर बोम्मई के नेतृत्व में राज्य की बहुमत वाली पार्टी बनी थी। मंत्रालय में 13 सदस्यों को रखा गया। लेकिन इसके दो दिन बाद ही जनता दल विधायक के आर मोलाकेरी ने राज्यपाल के समक्ष एक पत्र पेश किया जिसमें उन्होंने बोम्मई के खिलाफ अर्जी दी थी। उन्होंने अपने पत्र के साथ 19 अन्य विधायकों की सहमती पत्र भी जारी किया था।


title: एस.आर. बोम्मई बनाम भारत गणराज्य

text: इसके बाद राज्यपाल पी वेंकटसुबैया ने राष्ट्रपति को एक रिपोर्ट भेजी जिसमें कहा गया था कि सत्ताधारी पार्टी के कई विधायक उनसे खफा हैं। राज्यपाल ने आगे लिखा था कि विधायकों द्वारा समर्थन वापस लेने के के बाद मुख्यमंत्री बोम्मई के पास बहुमत नहीं बचता है जिससे उन्हें सरकार बनाने नहीं दिया जा सकता। यह संविधान के खिलाफ था और उन्होंने राष्ट्रपति से भी सिफारिश की थी कि वह उन्हें अनुच्छेद 356 (1) के तहत शक्ति का प्रयोग करें। राज्यपाल की इस रिपोर्ट के आधार पर केंद्र सरकार ने अनुच्छेद 356 के तहत राष्ट्रपति से घोषणा करवा कर बोम्मई की सरकार को बर्खास्त कर दिया गया।


title: एस.आर. बोम्मई बनाम भारत गणराज्य

text: हालांकि कुछ दिन बाद ही उन्नीस विधायक जिनके हस्ताक्षर के बल पर असंतोष प्रस्ताव पेश किया गया था, उन्होंने यह दावा किया कि पहले पत्र में उनके हस्ताक्षर जाली थे और उन्होंने फिर से अपने गठबंधन को समर्थन देने की पुष्टि की। इसके बाद मामले को लेकर कोर्ट में याचिका दाखिल की गई।


title: एस.आर. बोम्मई बनाम भारत गणराज्य

text: इस मुकदमे के निर्णय में सर्वोच्च न्यायालय ने राज्य की सरकारों को बर्खास्त करने संबंधी अनुच्छेद की व्याख्या की और कहा कि अनुच्छेद 356 के तहत यदि केन्द्र सरकार राज्य में चुनी हुई सरकार को बर्खास्त करती है तो सर्वोच्च न्यायालय सरकार बर्खास्त करने के कारणों की समीक्षा कर सकता है और न्यायालय केंद्र से उस सामग्री को कोर्ट के समक्ष प्रस्तुत करने के लिए कह सकता जिसके आधार पर राज्य की सरकार को बर्खास्त किया गया है।


title: जेम्स वेब खगोलीय दूरदर्शी

text: जेम्स वेब अंतरिक्ष दूरदर्शी (James Webb Space Telescope (JWST)) एक प्रकार की अवरक्त अंतरिक्ष वेधशाला है। यह हबल अंतरिक्ष दूरदर्शी का वैज्ञानिक उत्तराधिकारी और आधुनिक पीढ़ी का दूरदर्शी है, जिसे 25 दिसंबर 2021 को एरियन ५ राकेट से प्रक्षेपित किया गया । इसका मुख्य कार्य ब्रह्माण्ड के उन सुदूर निकायों का अवलोकन करना है जो पृथ्वी पर स्थित वेधशालाओं और हबल दूरदर्शी के पहुँच के बाहर है। JWST, नासा और यूनाइटेड स्टेट स्पेस एजेंसी की एक परियोजना है जिसे यूरोपियन स्पेस एजेंसी (ESA), केनेडियन स्पेस एजेंसी (CSA) और पंद्रह अन्य देशों का अन्तराष्ट्रीय सहयोग प्राप्त है।


title: जेम्स वेब खगोलीय दूरदर्शी

text: इसका असली नाम अगली पीढ़ी का अंतरिक्ष दूरदर्शी (Next Generation Space Telescope (NGST)) था, जिसका सन २००२ में नासा के द्वितीय प्रशासक जेम्स एडविन वेब (१९०६-१९९२) के नाम पर दोबारा नामकरण किया गया। जेम्स एडविन वेब ने केनेडी से लेकर ज़ोंनसन प्रशासन काल (१९६१-६८) तक नासा का नेतृत्व किया था। उनकी देखरेख में नासा ने कई महत्वपूर्ण प्रक्षेपण किए, जिसमे जेमिनी कार्यक्रम के अंतर्गत बुध के सारे प्रक्षेपण एवं प्रथम मानव युक्त अपोलो उड़ान शामिल है।


title: जेम्स वेब खगोलीय दूरदर्शी

text: JWST की कक्षा पृथ्वी से परे पंद्रह लाख किलोमीटर दूर लग्रांज बिन्दु L पर होगी अर्थात पृथ्वी की स्थिति हमेंशा सूर्य और L बिंदु के बीच बनी रहेगी। चूँकि L बिंदु में स्थित वस्तुएं हमेंशा पृथ्वी की आड़ में सूर्य की परिक्रमा करती है इसलिए JWST को केवल एक विकिरण कवच की जरुरत होगी जो दूरदर्शी और पृथ्वी के बीच लगी होगी। यह विकिरण कवच सूर्य से आने वाली गर्मी और प्रकाश से तथा कुछ मात्रा में पृथ्वी से आने वाली अवरक्त विकिरणों से दूरदर्शी की रक्षा करेगी। L बिंदु के आसपास स्थित JWST की कक्षा की त्रिज्या बहुत अधिक (८ लाख कि.मी.) है, जिस कारण पृथ्वी के किसी भी हिस्से की छाया इस पर नहीं पड़ेगी। सूर्य की अपेक्षा पृथ्वी से काफी करीब होने के बावजूद JWST पर कोई ग्रहण नहीं लगेगा।


title: जेम्स वेब खगोलीय दूरदर्शी

text: JWST प्राथमिक वैज्ञानिक मिशन के मुख्य चार घटक है। पहला, बिग-बैंग के पश्चात ब्रह्माण्ड में बनी सबसे पहली आकाशगंगा और सबसे पहले बने तारे की खोज करना। दूसरा, आकाशगंगाओं का गठन और उनके विकास का अध्ययन करना। तीसरा, तारों का गठन और ग्रहीय प्रणालीयों को समझना तथा चौथा, जीवन की उत्पत्ति और ग्रहीय प्रणालीयों का अध्ययन करना। इन सभी कार्यों का विश्लेषण दृश्य प्रकाश की अपेक्षा अवरक्त प्रकाश में अधिक प्रभावी ढंग से किया जा सकता है। यही कारण है कि JWST के उपकरण हबल टेलिस्कोप की तरह दृश्य या पराबैंगनी उपाय वाले नहीं होंगे बल्कि इसमें बड़ी मात्रा में अवरक्त प्रकाश को इकट्ठा करने की क्षमता होगी। JWST की वर्तमान डिजाइन इस प्रकार बनाई गई है कि यह ०.६ (नारंगी प्रकाश) से लेकर २८ माइक्रोमीटर (लगभग १००° K (-१७३°C, -२८०°F) की गहरी अवरक्त विकिरण) विस्तार की तरंगादैर्ध्यों का आसानी से पता लगा लेगी।


title: जेम्स वेब खगोलीय दूरदर्शी

text: किसी वजह से इस वेधशाला को जून २०१४ से पहले प्रक्षेपित नहीं किया जा सकेगा तथा वर्तमान कार्यक्रम के अनुसार लगभग ६.२ टन द्रव्यमान वाले इस टेलिस्कोप को ' गुयाना अंतरिक्ष केंद्र' कोरु, फ्रेंच गुयाना से प्रक्षेपण वाहन ' एरियन ५ ' कि मदद से कक्षा में स्थापित किया जाएगा |स्थापित होने के लगभग ६ महीने बाद यह वेधशाला कम से कम अगले पांच वर्षों के लिए वैज्ञानिक मिशन के लिए सौंप दी जाएगी |इस वेधशाला को इस प्रकार तैयार किया जा रहा है कि वैज्ञानिक मिशन की विस्तार की सम्भावनाओं के हिसाब से इसकी मौजूदा क्षमताओं को बढ़ाकर इसकी निर्धारित कार्यकाल अवधि बढाई जा सकेगी।


title: जेम्स वेब खगोलीय दूरदर्शी

text: JWST की कक्षा अंडाकार होगी और इसकी त्रिज्या अर्ध-स्थायी द्वितीय लाग्रांज बिंदु L के आसपास आठ लाख किलोमीटर (५ लाख मील) होगी। पृथ्वी -सूर्य L बिंदु (जहां से वेब टेलिस्कोप अपनी कक्षा में परिक्रमा करेगा) की पृथ्वी से दूरी पंद्रह लाख किलोमीटर (९,३०,००० मील) है। यह दूरी पृथ्वी और चन्द्रमा के बीच कि दूरी से चार गुना अधिक है। इतनी लम्बी दूरी पर स्थित होने के कारण प्रक्षेपण के पश्चात वेब टेलिस्कोप की सेवा लेना हबल टेलिस्कोप की अपेक्षा बहुत कठिनाई भरा कार्य होगा। इसके चिंतन की फिलहाल कोई योजना नहीं है।


title: जेम्स वेब खगोलीय दूरदर्शी

text: वें वस्तुएँ जो पृथ्वी की कक्षा से बाहर स्थित होती है साधारणतया सूर्य का एक चक्कर लगाने में एक वर्ष से ज्यादा समय लेती है। हालांकि L बिंदु पर गुरुत्वाकर्षणीय खिंचाव (विशेषकर सूर्य का और पृथ्वी का अतिरिक्त खिंचाव) संतुलित होता है। इसका अर्थ यह है कि JWST और पृथ्वी, सूर्य कि परिक्रमा साथ-साथ करेंगे। सूर्य और पृथ्वी का संयुक्त गुरुत्वाकर्षण बल अंतरिक्ष यान को इस बिंदु पर थाम कर रखेगा। सैद्धांतिक रूप से अंतरिक्ष यान को L से होकर गुजरने वाली कक्षा में परिक्रमा करने के लिए किसी अतिरिक्त धक्के कि जरुरत नहीं होगी, यह स्वतः ही पृथ्वी के साथ-साथ सूर्य की परिक्रमा करता रहेगा।


title: जेम्स वेब खगोलीय दूरदर्शी

text: JWST हबल अंतरिक्ष दूरदर्शी (HST) का सच्चा उत्तराधिकारी इस मायने में है कि यह अपेक्षाकृत अधिक से अधिक तारों को देखने में सक्षम है। तुलना करने के लिए हबल अंतरिक्ष दूरदर्शी से ली गई केरीना निहारिका की दो छवियों को लेते हैं (बायाँ चित्र)। दोनों एक ही खगोलीय निकाय के चित्र है। उपरी चित्र दृश्य प्रकाश में लिया गया है जबकि निचला चित्र अवरक्त प्रकाश में लिया गया है। दोनों चित्रों को ध्यान से देखने पर स्पष्ट है कि अवरक्त प्रकाश में लिए गए चित्र में अधिक तारों को देखा जा सकता है जबकि उसी स्थान की दृश्य प्रकाश में लिए गए चित्र में अपेक्षाकृत कम तारे नजर आते हैं।


title: जेम्स वेब खगोलीय दूरदर्शी

text: दृश्य वर्णक्रम की नजरें गैस और धूल के पार ठीक से नहीं देख सकती, जिससे छवियाँ धुंधली मिलती है जबकि अवरक्त वर्णक्रम में आसानी से पार देखा जा सकता है। लगभग सभी प्रकार की गैसें और धूल दृश्य प्रकाश में ली गई छवियों को धुंधला कर दृश्य को पूर्ण रूप से गायब कर देती है। इसके विपरीत अवरक्त प्रकाश में गैस और धूल के पीछे स्थित तारों की स्पष्ट छवि मिलती है। अवरक्त खगोलिकी, अंतरिक्ष के धूसर क्षेत्रों (जैसे कि आण्विक बादल) को भेद सकती है, ग्रहों का पता लगा सकती है और यहाँ तक कि ब्रह्माण्ड के शुरूआती दिनों की उच्च लाल-विचलन वस्तुओं को भी देख सकती है।


title: जेम्स वेब खगोलीय दूरदर्शी

text: हमारे नजदीक स्थित तारों (जैसे की सूर्य) की अपेक्षा दूर स्थित अधिकतर तारे नवीकृत या जवान है तथा उनका जन्म समय काल में बिगबैंग के काफी करीब हुआ है। चूँकि ब्रह्माण्ड फ़ैल रहा है इसलिए इन नवीकृत तारों से हम तक पहुँचने वाला प्रकाश, वर्णक्रम में लाल-विचलन प्रदर्शित करता है और यही कारण है कि इन्हें अवरक्त प्रकाश में आसानी से देखा जा सकता है। अवरक्त प्रकाश का उपयोग सक्रिय आकाशगंगाओं के कोर का अवलोकन करने कि लिए भी होता है जो कि प्रायः गैस और धूल से आच्छादित होता है।


title: जेम्स वेब खगोलीय दूरदर्शी

text: नियर इन्फ्रारेड स्पेक्ट्रोग्राफ वेब दूरबीन के चार उपकरणों में से एक है। यह एक बहु-वस्तु स्पेक्ट्रोग्राफ है जो एक साथ 100 से अधिक खगोलीय वस्तुओं का अवलोकन करने में सक्षम है। यह निम्न, मध्यम और उच्च-रेजोल्युसन स्पेक्ट्रोस्कोपिय अवलोकन द्वारा वेब दूरबीन के चार मुख्य विज्ञान उद्देश्यों को आधार प्रदान करेगा। नियर इन्फ्रारेड स्पेक्ट्रोग्राफ यूरोपीय उद्योग द्वारा ईएसए के विनिर्देशों के लिए निर्मित हुआ है तथा इएसटीइसी, नीदरलैंड में ईएसए जेडब्ल्युएसटी परियोजना द्वारा प्रबंधित है।


title: जेम्स वेब खगोलीय दूरदर्शी

text: मिड इन्फ्रारेड उपकरण वेब दूरबीन के चार उपकरणों में से एक है। यह उपकरण मध्यम और निम्न-रेजोल्युसन स्पेक्ट्रोस्कोपी की सीधी तस्वीरें तथा कोरोनाग्राफिक तस्वीरें उपलब्ध कराएगा। इसके द्वारा वेब दूरबीन के सभी प्राथमिक विज्ञान उद्देश्यों में महत्वपूर्ण योगदान की उम्मीद है। मिड इन्फ्रारेड उपकरण यूरोप और अमरीका के बीच एक साझेदारी के रूप में विकसित किया गया था - इनमें मुख्य भागीदार राष्ट्रीय वित्त पोषित यूरोपीय संस्थान (मीरी यूरोपीय कंसोर्टियम) का एक संघ, जेट प्रोपल्सन प्रयोगशाला (जेपीएल), ईएसए तथा नासा का गोडार्ड स्पेस फ्लाइट सेंटर (जीएसएफसी) है।


title: जेम्स वेब खगोलीय दूरदर्शी

text: वेब दूरबीन का मुख्य दर्पण बेरिलियम धातु पर सोने की कोटिंग कर बनाया गया है। यह एक केंद्र के चारों ओर दो वलयों में व्यवस्थित षटकोण आकार के १८ खंडो से मिलकर बना एक दर्पण है। प्रत्येक खंड का व्यास (आमने सामने की दो भुजाओं के बीच की दूरी) १.३ मीटर और वजन लगभग २० किलो (४६ पौंड) है।


title: जेम्स वेब खगोलीय दूरदर्शी

text: जेम्स वेब टेलिस्कोप के विज्ञान लक्ष्यों में से एक है समय धारा में पीछें की ओर जाकर उस समय को देखना जब आकाशगंगाएं युवावस्था में थी। वेब यह कार्य सुदूर की उन आकाशगंगाओं के निरीक्षण से करेगा जो हमसे १३ अरब प्रकाशवर्ष दूर है। सूदूर स्थित ऐसी बेजान वस्तुओं को देखने के लिए वेब को एक बड़े दर्पण की जरुरत पडेगी। दर्पण का क्षेत्रफल जितना अधिक होगा वह उतना ही अधिक प्रकाश इकट्ठा कर सकेगा और निरीक्षित वस्तु उतनी ही अधिक बारीकी से देखी जा सकेगी। यदि हबल टेलिस्कोप के २.४ मीटर दर्पण का आकार बढ़ाकर वेब की आवश्यकताओं के अनुकूल बना दिया जाए तो इतने बड़े और वजनी दर्पण को बनाना और उसको अंतरिक्ष में स्थापित करना अपने आप में एक चुनौतीपूर्ण कार्य होगा। इससे पहले अंतरिक्ष में इतना बड़ा दर्पण कभी नहीं ले जाया गया है। इस समस्या के हल के लिए वेब दल ने एक नया रास्ता खोजा। उन्होंने एक ऐसा दर्पण बनाने का निश्चय किया जो वजन में हल्का हो और बहुत मजबूत भी हो। आखिरकार उन्होंने दर्पण को बेरिलियम धातु से बनाने का निर्णय लिया।


title: जेम्स वेब खगोलीय दूरदर्शी

text: बेरिलियम एक हल्की धातु है (परमाणु चिन्ह Be) और यह अपने वजन के हिसाब से बहुत मजबूत होती है। इसमे ऐसे अनेक गुण है जो वेब के मुख्य दर्पण की आवश्यकताओं को पूरा करता है। बेरिलियम विभिन्न तापमानों में भी अपने आकार को स्थिर बनाएं रखने में सक्षम है। साथ ही यह विद्युत् और ताप का अच्छा सुचालक है और इसमे चुम्बकीय गुण भी नहीं पाया जाता है।


title: जेम्स वेब खगोलीय दूरदर्शी

text: इतने बड़े दर्पण को प्रक्षेपण यान के अंदर रखना भी अपने आप में एक समस्या है। इतना बड़ा दर्पण यान में समा नहीं सकता और प्रकाशिकी इसके आकार को छोटा करने की इजाजत नहीं देता | इस समस्या के हल के लिए वेब दल ने दर्पण को ऐसे कई खण्डों में बनाने का निर्णय लिया जिसे समेटकर आकार इतना छोटा किया जा सके की यह यान में आसानी से समा जाए | वेब दूरदर्शी को उसकी कक्षा में स्थापित करने के बाद दर्पण को खोल दिया जाएगा जिससे यह अपना पूर्व आकार प्राप्त कर लेगा।


title: जेम्स वेब खगोलीय दूरदर्शी

text: नासा, ईएसए और सीएसए 1996 से दूरबीन के लिए सहयोगी है। निर्माण और प्रक्षेपण में ईएसए की भागीदारी का 2003 में उनके सदस्यों द्वारा अनुमोदन किया गया तथा 2007 में ईएसए और नासा के बीच एक समझौते पर हस्ताक्षर हुए। पूर्ण भागीदारी, प्रतिनिधित्व और अपने खगोलविदों के लिए वेधशाला के प्रयोग के बदले में, ईएसए एनआईआर स्पेक उपकरण, एमआईआरआई उपकरण की ऑप्टिकल बेंच असेंबली, एरियन-5 ईसीए लांचर और अभियान के समर्थन के लिए मानव शक्ति प्रदान कर रहा है। सीएसए, फाइन गाइडेंस सेंसर और इंफ्रारेड इमेजर स्लीटलेस स्पेक्ट्रोग्राफ के साथ साथ अभियान के समर्थन के लिए मानव शक्ति प्रदान करेगा।


title: भारत में मुसलमानी व्यक्तिगत कानून

text: भारत में सभी मुसलमान, मुस्लिम पर्सनल लॉ (शरीयत) आवेदन अधिनियम, 1937 द्वारा शासित हैं। यह कानून मुसलमानों के बीच विवाह, उत्तराधिकार, विरासत और दान से संबंधित है। द डिसॉल्विंग ऑफ मुस्लिम मैरिजेज एक्ट, 1939 उन परिस्थितियों से संबंधित है जिसमें मुस्लिम महिलाएं तलाक और उन मुस्लिम महिलाओं के अधिकारों को प्राप्त कर सकती हैं, जिन्हें उनके पति द्वारा तलाक दिया गया है और संबंधित मामलों के लिए प्रदान करने के लिए। ये कानून गोवा राज्य में लागू नहीं हैं, जहाँ गोवा नागरिक संहिता, धर्म के बावजूद सभी व्यक्तियों के लिए लागू है। ये कानून उन मुसलमानों पर लागू नहीं हैं, जिन्होंने विशेष विवाह अधिनियम, 1954 के तहत शादी की।


title: सायनाइड

text: जिस किसी रासायनिक यौगिक में एकसंयोजी CN समूह होता है उसे सायनाइड (cyanide) कहते हैं। इस समूह का नाम सायनो समूह (cyano group) है। इसमें एक कार्बन परमाणु एक नाइट्रोजन परमाणु से त्रि-बन्ध से जुड़ा है।


title: सायनाइड

text: सोडियम सायनाइड, पोटैशियम सायनाइड आदि अकार्बनिक सायनाइड अत्यन्त विषाक्त (toxic) होते हैं। कार्बनिक सायनाइडों को प्रायः नाइट्राइल (nitriles) कहते हैं।


title: सायनाइड

text: संभवत यह दुनिया का सबसे घातक और जानलेवा जहर है जिसका आज तक कोई स्वाद भी नही बता पाया है . कहते है एक बार मौत की सजा पाने वाले व्यक्ति को यह सायनाइड चकाया गया जिससे की वो इसका स्वाद बता सके , पर उसने सिर्फ S अक्षर की लिखा था कि उसकी क्षण भर में मृत्यु हो गयी . वहा लोग यह देखकर दंग रह गये कि सायनाइड की कितनी जल्दी मृत्यु का कारण बन जाता है . अब मरते हुए व्यक्ति के द्वारा लिखे गये S से कई अर्थ बन रहे थे जैसे कि Sweet (स्वीट ) , Sour (सौर ) या Salty (साल्टी ) आदि .


title: सायनाइड

text: सायनाइड इन्सान के शरीर में सबसे पहले ह्रदय और मस्तिष्क पर अपना प्रभाव छोड़ता है जिससे वो काम करना बंद कर देते है .


title: हृदय प्रत्यारोपण

text: दिल प्रत्यारोपण, या हृदय प्रत्यारोपण एक शल्य प्रतिक्रिया है जिसे ऐसे मरीज पर किया जाता है जो कि हृदय विफलता की अंतिम अवस्था पर हो, या जिसे गंभीर कोरोनरी धमनी की बीमारी हो. इसका सबसे सामान्य तरीका एक काम करते हुए दिल एक तुरंत मरे हुए इंसान के सरीर से निकाल लेते है जो अपना दिल दान करना चाहता था और उसे मरीज के शरीर में लगा देते है इस परक्रिया में मरीज का दिल सामान्य प्रक्रिया में निकाल दिया जाता है या दाता के समर्थन के लिए छोड़ दिया जाता है इस हम हेतेरोतोपिक प्रक्रिया कहते है मानव की इस जटिल बीमारी को दूर करने का सबसे विवादास्पद समाधान है. आपरेशन के बाद जीवित रहने की अवधि अब औसतन 15 साल है .


title: हृदय प्रत्यारोपण

text: विश्व का पहला मानव हृदय प्रत्यारोपण 3 दिसम्बर 1967 में दक्षिण अफ्रीका के केप टाउन शहर में क्रिस्टियन बर्नार्ड के द्वारा किया गया था. पूरी दुनिया में हर साल 3500 ह्रदय प्रत्यारोपण होता है और करीब 800000 लोग है जो दिल के चथुर्त श्रेणी के दोष से पीड़ित है और उन्हें नए अंग की जरुरत है. ये असमानता हमे १९९३ से गैर मानव ह्रदय के उपयोग के लिए अनुसन्धान करने में काफी प्रेरित किया है. अब ये संभव है की हम किसी दुसरे प्रजाति का दिल या आदमी के द्वारा बनाया गया कृतिम ह्रदय दिल के मरीज को लगा सकते है भले ही इसका प्रदर्शन अल्लोग्रफ्त की तुलना में कम सफल है. इंजीनियर भी चाहते है की अगले 15 सालो में इन निर्मित समस्याओ को दूर कर लिया जाये.


title: हृदय प्रत्यारोपण

text: कुछ रोगी ह्रदय परिवर्तन के लिए कम उपयोगी होते है खासकर जो इंसान दिल के कुछ असंबधिद रोग से ग्रसित रहते है. ये कुछ बीमारी है जो रोगी में होने के कारण ऑपरेशन के बाद जटिलताओं को बढा देता है.


title: हृदय प्रत्यारोपण

text: एक ठेठ हृदय प्रत्यारोपण चालू होता है एक उपयुक्त दाता के साथ जो हाल ही में मृत या जिसका दिमाग मृत घोषित किया गया हो उसका दिल मिलने से. प्रत्यारोपण के समन्वयक मरीज अस्पताल के नर्स से मिलता है जो उसे अस्पताल आने को बोलती है ताकि उसका मूल्यांकन कर सके और शल्य के पहले दवा दे सके. इसी समय, दाता के सरीर से दिल निकाल लिया जाता है और सर्जनों की एक टीम उसका निरिक्षण करती है ये देखने के लिए की ये प्रतिरोपित करने के लिए सही स्थिति में है या नहीं. कभी कभी यह अनुपयुक्त माना जाता है . कभी कभी ये भावनात्मक रूप से अस्थिर मरीज के लिए बहुत ही चिंताजनक अनुभव होता है और उन्हें घर जाने से पहले भावनात्मक समर्थन की आवश्यकता होती है


title: हृदय प्रत्यारोपण

text: मरीज भी बहुत सारे भावनात्मक, मनोवैज्ञानिक, शारीरिक परीक्षणों से गुजरता है ये यकीन करने के लिए की वो सब अच्छे मानसिक स्वास्थ्य में है और वो अपने दिल का अच्छा इस्तेमाल करेगा. मरीज को प्रतिरक्षादमन दवाई भी दी जाती है ताकि उसका प्रतिरक्षा प्रणाली उसके नए दिल को अस्वीकार न करे.


title: हृदय प्रत्यारोपण

text: एक बार दाता के दिल का निरिक्षण पारित किया जाता है वैसे ही मरीज को ऑपरेटिंग कमरे में ले जाया जाता है और उसे चेत्नासुन्य करने वाली दवाई दी जाती है. उसे ओर्थोटोपिक या फिर हेतेरोतोपिक प्रक्रिया में लिया जाता है दाता और मरीज की हालत को देख कर.


title: हृदय प्रत्यारोपण

text: ओर्थोटोपिक प्रक्रिया सर्जन के उरोस्थि छेदन मध्यम से मध्यस्थानिका को बेनकाब करता है. पैरीकार्डियम खुलता है और महान वाहिकाओं को कटा जाता है और मरीज को कार्डियोपल्मोनरी बाईपास के लिए संलग्न किया जाता है. असफल दिल को ट्रांज़ेक्शन कर के निकला जाता है फुफ्फुसीय शिरा को काटा नहीं जाता है बल्कि एक परिपत्र भाग की नसों में छोड़ दिया जाता है. दाता के दिल को त्रिमेद किया जाता है ताकि वो मरीज के बाये अलिंद और महान वाहिकाओं में फिट हो जाये. जब नया दिल चालू होता है तब मरीज को कार्डियोपल्मोनरी बाईपास से छुड़ाया जाता है और सिने को बंद किया जाता है.